Bukedde Online - Omutendesi wa Onduparaka annyonnyodde olugendo lwe olumutuusizza ku fayinolo ya Uganda Cup\nKenya yeepikira Uganda mu gw'ebigere\nAtendeka Onduparaka ayogeza maanyi ku gwa ...\nKabonge mu katono ne ttiimu ye eya Onduparaka\nLEERO (Lwamukaaga), Vipers ne Onduparaka zittunka ku fayinolo ya Uganda Cup mu kisaawe e Nakivubo.\nOmutendesi wa Onduparaka, Allan Kabonge, yannyonnyodde ebimuyambye okutuusa ttiimu wano, wamu n’okwesogga ‘Super’ sizoni ejja.\nYabitegeezezza MOSES KIGONGO bw’ati: ntandika omupiira: Omupiira nagutandika ndi muto ddala nga tuzannya gya byayi ewaffe e Wabigalo - Mityana.\nEno nabeerangayo ne bazadde bange; Ronald Kasujju Kasasa ne Agnes Nalweyiso. Oluvannyuma nneegatta ku akademi y’omwami gwe twayitanga Master Dick eyampa n’obuvunaanyizibwa bw’okubeera kapiteeni ku myaka munaana gye nnalina.\nWano abatendesi be nzijukirako nga Badru ne Kalanzi gye bandabira ne bantwala mu ttiimu y’abali wansi w’emyaka 12 era nayo nze nnali kapiteeni, ekyannyongera amaanyi n’okwekkiririzaamu.\nTwazannya empaka eziwerako omwali n’eza City Tyres mwe nnayambira ttiimu yange okutuuka ku fayinolo ne FOF (Friends of Football) eyali etendekebwa Eddy Butindo e Nakivubo. Wadde baatuwangula, omutindo gwange gwawaliriza Butindo okunkansa mu FOF gye nasanga Dan Wagaluka,Tonny Odur n’abalala, era twazannyanga empaka ez’enjawulo wakati wa 1997 ne 1999.\nMu 2000, nneegatta ku Jogoo Young gye nnasanga Mike Azira, Jeremaih Ssebuyiira, Oscar Agaba, Isaac Kirabira n’abalala wansi w’abatendesi Paul Nkata ne Ibrahim Kirya.\nEno nnabeerangayo nga bwe nsoma ku Bishop Sisto Mazzolid ne Mike Sserumagga wamu ne Godfrey Walusimbi (Jjajja Waalu). Oluvannyuma lwa sizoni 3 naddayo e Mityana ne neegatta ku Mityana Utoda, era mu 2004 ne tuyingira ‘Super’, wabula saagizannyira liigi.\nTtiimu endala ze nzannyiddeko kuliko; Old timers ey’e Bugiri, Chemelil Sugars ne Agro Chemical ez’e Kenya. Bwe nava e Kenya, nneegatta ku Victors ne tuwangula Uganda Cup mu 2008, gye nava okugenda mu Express ne ngiwonya okusalwako bwe nnateeba ggoolo eyali esalawo okusigala kwaayo mu liigi.\nKino kyampa ettuttumu aba As Kigali okuva e Rwanda ne bankasa, wabula nafunirayo obuvune obwampaliriza okunnyuka omupiira.\nSsaasooka kulowooza nti obuvune buyinza okunzigya ku mupiira ne neekakangabiriza okuzannya mu Mungano FC (Congo), kyokka ne bunyiinyiitira omupiira ne ngunnyuka.\nNakomawo mu 2010, era obutendesi na butandikira ku Lake Victoria Academy (kati Masavu) eyali ey’abaana abato. Endala ze ntendese kwe kuli; ttiimu y’Ekika ky’Emmamba, Red Cross, Nkumba University ne Aram Roses gye nasanga mu ‘Big League’ mu sizoni ya 2010/2011 ne ngireeta mu ‘Super mu 2012/2013.\nEno gye navudde okwegatta ku Onduparaka ng’ekyali mu ligyoni okutuusa sizoni eno lwe ngiyambye okwesogga ‘Super’ n’okutuuka ku fayinolo ya Uganda Cup.\nEBINNYAMBYE: Nzikiririza mu kuzimba abaana abato era ne mu Onduparaka nninayo ttiimu z’abaana abali wakati w’emyaka 8 ne18. Abamu nsuubira okubayingiza mu ttiimu enkulu.\nMawokota eridde eky'Amasaza


Ddereeva Azuuliddwa Ne COVID-19 Bamukwatidde Luweero N'omusaabaze - Radio Simba - Ennene\nDdereeva azuuliddwa ne COVID-19 bamukwatidde Luweero n’omusaabaze\nUganda Police Force ekiro kyajjo yasazeeko Ddereeva Munnayuganda eyakeberebwa ku nsalo ya Yuganda ne Tanzania ey’e Mutukulu nga wamyaka 28 wabula nakirizibwa okweyongerayo nga yabadde agenda ku nsalo y’e Elegu mu Disitulikiti y’e Amuru wabula ebyavudde mu ‘sample’ eyamugibwako nebiraga nti alina #COVID-19.\nOno yasangiddwa n’omukyala nga wa myaka 27 nga kigambibwanti yamuggye Kibuli. Bano bombi babadde batuuse e Luweero mu ttawuni era nga aduumira Poliisi mu Disitulikiti eno Abraham Tukundane, yategeezezza nti aba Minisitule y’Ebyobulamu bebatemezza ku Poliisi nebagiragira okumuyimiriza obuteyongerayo era nti nabo kwekusuula emisanvu ekiro ku ssaawa nnya.\nOno ne munne Poliisi yabawerekedde okutuuka ku minzaani y’e Luwero okulinda emotoka agafa e Mulago eyakimye Ddereeva okumutwala mu Ddwaliro e Mulago okujanjabwa. Ye Omukyala akimiddwa leero ku makya natwalibwa mu ‘quarantine’ mu Kampala. Avunaanyizibwa ku byobulamu mu Luweero Mw. Nkonwa yategeezezza nga bwebatandise okulondoola ku Famire ya Ddereeva omulala ey’e Wobulenzi eyakebereddwa nasangibwa n’ekirwadde kino nga ono ye bamusanze Gulu.


Bukedde Online - Palamenti eragidde Minisita Nakiwala ku baana b'oku nguudo\nMwannyina w'eyali yaaya wa Walukagga amutabukidde...\nSsaabadinkoni bamuvunaana kusobya ku wa P6...\nOMUMYUKA wa sipiika, Jacoub Oulanyah alagidde Minisita w’abavubuka n’abaana Florence Nakiwala Kiyingi okuleetera Palamenti lipooti enzijjuvu ekwata ku baana b’oku nguudo. Kigambibwa nti abaana 15,000 be bayayaatira ku nguudo.\nMu ngeri y’emu ababaka ba Palamenti basabye gavumenti okulondoola ebigambibwa nti waliwo abantu abakung’anya abaana ne babaleeta ku nguudo mu bugenderevu basabirize ssente.\nBino byabadde mu Palamenti eyakubiriziddwa Oulanyah ng’eteesa ku kiteeso ekyaleteddwa omubaka Benard Atiku nga kikwata ku kukuza olunaku lw’abaana b’oku nguudo. Olunaku lukuzibwa April 12 buli mwaka.\nOlunaku luno ugendererwamu okuyamba abaana b’oku nguudo okufuna eddoboozi ne gavumenti okusobola okubayamba. Atiku yagambye nti eby’okukuza olunaku luno mu Uganda biyisibwako amaaso.\nOmubaka Allan Ssewanyana (Makindye West) yasabye gavumenti okuyamba abaana b’oku nguudo ebafuule abantu ab’omugaso. N’agamba nti bwe baba bafiiriddwaako bulungi ne batwalibwa ku ssomero basobola okuvaamu abantu ab'enkya ab'omugaso mu ggwanga ng’abaddusi sinakindi abakulembeze.\nOmubaka Terrence Achia Naco (NRM) ow’esazza ly’e Bokora e Karamoja yasabye gavumenti okulondoola abagambibwa nti waliwo abantu abajja abaana mu byalo ne babaleeta ku nguudo mu Kampala okusabiriza ssente. Yagambye nti ayagala omuze guno gukomezebwe.\nAbabaka baasabye gavumenti okutema empenda z’okuggya abaana ku nguudo naddala mu bibuga.\nOmubaka Ana Adeke (bavubuka) yagambye nti ebyenfuna embi mu bitundu bya Uganda ebimu bye bivaako abaana okuva awaka okujja ku nguudo naddala mu Kampala.


Bukedde Online - Museveni asiimye abakoze obulungi mu bizinenzi\nMuseveni asiimye abakoze obulungi mu bizinenzi\nOgwa Besigye ne UBC gugudde butaka\nPulezidenti Museveni ng'abakwasa abakozi ba Jude Color Solutions engule\nPULEZIDENTI Yoweri Kaguta Museveni atenderezza omutindo gwa kkampuni ezaayolesezza mu mwoleso gwa bannamakolero e Lugogo n’agamba nti omutindo gw’ebintu bye bakola kulaga nga Uganda bw’erina weetuuse naddala mu kukola eby’amaguzi byayo.\nMu zimu ku kkampuni ezaanywedde mu bannaabwe akendo mulimu Jude Colour Solutions ekola n’okutunda ebintu eby’enjawulo nga kuliko amannya g’abantu, ebifaananyi, bbaagi, yuniffoomu za kkampuni n’ebintu ebirala bingi.\nBano baawangudde engule y’okuba n’eby’amaguzi ebiri ku mutindo, okutegeka omudaala oguli ku mulembe. Aba Movit be baasinze mu byonna.\nPulezidenyi Museveni yagambye nti, “Ensiba embi edibya mutere..... Mmwe abamanyi kye mukola mujja kusigala ku ntikko nga temuyinyikamu mwaka ku mwaka’’. Noolwekyo njagala okwebaza kkampuni eziwangudde olw’engeri gye zisibamu eby’amaguzi byazo nga tekyewuunyisa nti era ze zisinga n’okutunda ku katale ka Uganda n’ebweru.\nMbasaba okukuuma omutindo ogwo kuba Uganda ebeetaaga okulaba ng’etuukiriza ekigendererwa ky’okuggya abantu mu bwavu. (Story n’ebifaananyi bya Herbert Musoke)


Bukedde Online - Engeri omusuubuzi gy'apasudde Titie ku Katongole Omutongole\nOmufumbo abadde yabuzibwawo attottodde eng...\nBy Josephat Sseguya Martin Ndijjo John Bosco Mulyowa\n“Sijja kuleka Titie kuntwalako musajja. Tuvudde wala ne Deo. Titie ejjoogo alitwale ku balala”, Carol Babirye eyeeyita Trisha Carol Tina bwe yategeezezza.\nTitie ne Katongole ku siteegi. Kati basigadde kuyimba bombi naye ebya laavu tewakyali. Wakati ye musuubuzi Deo eyapasudde Titie\nKatongole Omutongole kati ye yeefumbira! Mukazi we Titie Tendo Tabel bamupasudde. Titie ali mu bufumbo bupya ewa Deo Sserunjogi Kiddawalime.\nMukazi wa Sserunjogi abadde ku kyeyo akomyewo kipayoppayo n’asitula olutalo okweddiza omwami we.\nKyokka Katongole yategeezezza nti bamaze ekiseera nga tebakyali na Titie mu nkolagana y’omwami n’omukyala.\nWabula baasigala nga baamukwano mu by’emirimu era olw’okuba tewali kakuubagano wakati waabwe, batono abakimanyi nti tebakyabeera bombi.\n“Titie nnamuwasa mpeta ew’Omusumba Kayiwa. Temwewuunya nga tuddihhanye kubanga tetugattululwanga”, bwe yategeezezza Bukedde ku Mmande.\nSserunjogi musuubuzi wa byannyanja by’atunda ku kkolero eribirongoosa e Kanyanya ku lw’e Gayaza. Akola emirimu emirala okuli okutegeka ebivvulu n’okussa ssente mu bayimbi. Babeera ne Titie e Mpererwe kyokka wiikendi babeera mu maka ga Sserunjogi e Kalwanga, mu muluka gw’e Matale e Kalisizo mu Rakai.\nKigambibwa nti okwagalana ne Titie, Sserunjogi yasooka kumussaamu ssente. Kino Sserunjogi yakikkirizza bwe yategeezezza Bukedde: Oyo Titie nze ndi maneja we. Ebya laavu sibimanyi.\nBaludde nga bapepeya era mu myezi omusanvu egiyise batera okulabibwa bombi. Nga bali e Kalisizo babeera ku Nabisere Hotel n’ebbaala ya Ziriddamu oluusi bawummulirako mu Maria-Flo e Masaka.\nWiikendi eyise baabadde Kakuuto mu kifo awalundibwa maaya ekya Drake Lubega (atali omugagga w’omu Kampala).\nCarol (Muka Sserunjogi) yasoose kutegeeza Bukedde nti yakomyewo okuva e Bungereza kulwana lutalo kugoba Titie ku musajja we.\nBabirye agamba nti Titie yamubbidde omusajja.\n“Mbadde nkola nga mpeereza Deo ssente era ezimu yanguliramu emmotoka. Kyokka nnasanze yagiwandiisa mu mannya ge era ennaku zino Titie y’agivuga”, bwe yategeezezza ku nkomerero ya wiiki.\nN’agamba nti bwe nnakomyewo nnakubidde Titie essimu ambuulire ekimwagaza omusajja wange. Titie yanzizeemu ng’abalaata nti bambi olabye. Nange owange baamubba.\nKyokka bwe twamaze okwogera ne Sserunjogi yakubidde Carol essimu n’akimuteekako nti ebintu bino y’abitutte mu mawulire.\nMu kumukkakkanya yamusuubizza okumuwa emmotoka ye. N’amulabula n’okwogera ebyama bye omuli okwogera ekituufu nti tabadde ku kyeyo Bungereza wabula akolera Malaysia ayogere ne by’akolayo.\nCarol eggulo yatutegeezezza: Ntegeeraganye ne Sserunjogi era agenda kunziriza emmotoka yange.\nKyokka abamanyi Sserunjogi baategeezezza nti eby’okuwaayo emmotoka yabyogedde kukkakkanya mukazi. Carol abeera Bweya-Kajjansi ku lw’e Ntebe.\nEkyayawukanya Katongole ne Titie\nKatongole ne Titie baazimba amaka e Kireka- Bulenga ku lw’e Mityana kyokka bwe baatabuka Titie n’adda e Kiwanga-Namanve. Katongole asula mu bifo ebyenjawulo okuli e Bulenga n’e Lungujja gy’alina omukazi.\nKatongole by’anenya Titie\nAmunenya okucanga abasajja\nYakola ne bbandi gye yatuuma Mellow Vybz ekubira ku Joggies e Bbira ku mayiro mwenda n’olumu e Luwero.\nTitie ebbanga ly’amaze ne Katongole babuliddwa omwana so nga baayagalana buli omu alinayo omwana. Kyokka Titie yassa nnatti ku Katongole obutazaala mwana bbali w’akikolera nga baawukana.\nFamire ya Katongole emumazeeko emirembe nga buli kiseera bamubanja baana, kyokka nga Titie akyalemeddwa okuzaala.\nMu December omwaka oguwedde Katongole yali e Kavumba kyokka Titie n’ajjira mu mmotoka ng’avugibwa Deo Sserunjogi. Titie yeekanga Katongole n’abuuka mu mmotoka n’agenda agwa Katongole mu kifuba nga bw’amuwaana nti; ogamba ki swiiti wange? Bino yabikola ne Sserunjogi alaba. Katongole yasoberwa eky’okukola n’aguma.\nKatongole ne Titie baagenda ku siteegi ne beeraga omukwano nga bayimba, omusiguze yasigala akiise ensingo era kigambibwa nti yaleka Titie ng’ekivvulu tekinnaggwa n’adda eka.\nEnju ya Deo ey’omu kyalo Kalwanga mu Kaliisizo gy’abeera ku wiikendi.\nKyokka nga tannagenda yasooka kwecanga ng’ayagala alinnye ku siteegi akole akavuyo wabula abayimbi abaaliwo ne bamulemesa nga bwe bamulangira okubba omukazi w’omusajja.\nWano Katongole we yatabukira n’ayogera bwe batakyabeera na Titie wabula basisinkana mu bivvulu kukola ssente.\nTwasisinkana ne Titie nga tukola ku leediyo Simba ne tuba bamukwano ne tuddamu okusisinkana ku Beat FM ne twagalana.\nOyo Titie ne bwe tuba twawukanye tusigala tukolagana. Era twakkaanya tusigale nga tuli baamukwano ate nga tukkaanya mu bya bizinensi omuli n’okuyimba ffenna.\nWabula abalaba Titie n’omusajja bamanye nti alina emikwano mingi. Abagamba nti twayawukana naye ate bwe munaamusanga ewange ng’afumba munaagamba ki?\nEkikulu sirina mwana mu Titie kyokka nnina omwana ebbali ate naye alina. Tuli ba mpeta baatugattira wa Simeon Kayiwa owa Namirembe Christian Fellowship. Bwe mulabanga Titie ng’alaze omusajja omulala mumanya nti nange hhenda kubalaga omukazi omulala.\nTitie yeevuma Katongole gw’ayita omwenzi nti era ye akooye okumuyitanga agende anunule Katongole nga poliisi emukwatidde mu bwenzi n’ebirala ng’ebyo.\nMu January wa 2015 Titie yeeyimirira Katongole ku poliisi e Bweyogerere nga kigambibwa nti yaganza omwana atanneetuuka.\nBukedde yasisinkanye Titie ku Bulange e Mmengo gy’akolera. Yasoose kugaana kwogera ng’alowoolereza oluvannyuma lw’okubuuzibwa engeri gye yatwalamu omusajja wa Carol.\nN’agamba oyo Sserunjogi simumanyi. Ku ky’okwawukana ne Katongole yagambye nti tebaawukananga. Yabadde ayogera ali mu mmotoka, n’asimbula.\nKkooti eragidde Fred Ssebatta asasule ebbanja lya bukadde 35\nNakibinge akunyizza Haruna Kitooke ku by'abakyala be abaanoba


Bukedde Online - Bakoze olukalala lwa Bamaseeka abalala abalina okuttibwa\nMinisita adda atya mu by’okukyalira ensiko...\nOkugoba Kidandala kyongedde okutabula aba...\nOLUKALALA lw’amannya ga bakulembeze abawera 13 olutimbiddwa mu bifo eby’enjawulo mu kibuga nga lulaalika okubatuusaako obulabe lusattizza abantu mu Kampala.\nAmannya agateekeddwaako ga bannabyabufuzi okuli aba NRM n’abooludda oluvuganya gavumenti.\nMu bali ku ludda oluvuganya gavumenti baataddeko ne Loodi meeya Erias Lukwago n’ababaka ba palamenti naddala abava mu Kampala ate aba NRM kuliko Egunyu Nantume, Barnabas Tinkasiimire ne Theodore Ssekikubo.\nEbipapula byagenze bitimbibwa mu bifo eby’enjawulo okuli Kampala Central , Kawempe, Nakawa, Lubaga , Makindye ne Kawempe.\nBiraga nti beetagibwa okukolebwako obulabe kyokka tebiraga yabifulumizza. Omumyuka w’omwogezi wa poliisi ya Kampala n’emiriraano Luke Owoyesigyire yagambye nti poliisi yatandise dda okunonyereza ku baabifulumizza n’ebigendererwa byabwe.\n“Tutandise okunonyereza ekigendererwa era poliisi egenda kusalawo oba abakulembeze abo tubawa obukuumi oba nedda” Owoyesigyire bwe yagambye.\nKino kiggidde mu kiseera nga waliwo ekiwandiiko ekyafulumiziddwa poliisi nga kirabula nti waliwo okutiisa okwakoleddwa abatujju okwagala okukola obulabe ku bantu abakolera mu bifo ebyolukale omuli akatale ka St. Balikuddembe, ppaaka za ttakisi n’ebifo ebisanyukirwamu.\nKyokka Owoyesigire yagambye nti ekyo kyabadde kiragiro kya baserikale munda ekitakwata ku bantu bonna.\nBannakampala bakedde kukuhhaanira ku bipande ebyasiddwa ku bizimbe nga buli omu bwe yeewunya abantu abaakikoze.\nBuli omu yabadde ayogera kikye ng’abamu bajuliza nti abatemu abatta abantu gyebuvuddeko okwali ne Bamaseeka basooka kubalabula mu nkola y’emu ey’okubawandiikako ebipapula.\nOmu ku basuubuzi mu Kikuubo James Mayambala yagambye nti poliisi tetwala okulabula kuno ng’okwabulijjo.\nEyambe okukuuma obulamu bw’ababaka ba palamenti bano kubanga be bazze bavaayo ne boogera ku mbeera y’okunyigiriza egenda mu maaso mu ggwanga.


Bukedde Online - Ebyokwerinda biweereddwa obuwumbi 1,588\nAdolf Mwesige minisita w’ebyokwerinda\nGAVUMENTI eweze nga bw’egenda okufi irawo mu kukuuma ebyokwerinda by’eggwanga olwo kiyambe abantu okukola emirimu gyabwe nga tewali abatataaganya. Kino egenda kukikola ng’eyita mu kutumbula obukulembeze obulungi, obuzingiramu okukuuma emirembe ne Bannayuganda n’ebintu byabwe, enfuga ey’amateeka n’okuwa embalirira eri Bannayuganda. Kino Gavumenti efubye okukikola era kikyusizza eggwanga lino.\nEddembe, ebyokwerinda n’obutebeenkevu mu ggwanga kye kisumuluzo ky’ebyenkulaakulana y’ebyenfuna by’eggwanga. Gavumenti ya NRM ebitaddewo mu myaka 30 era Bannayuganda babirabye nga kino kijja kusigala kityo ne mu myaka egijja.\nOmwaka oguwedde wabaddewo enkulaakulana ez’omuggundu mu magye n’okugafuula ag’omulembe okusobola okukuuma obutebenkevu. Ebitongole ebikuumi biyingizza abantu ab’enjawulo n’okutendekebwa mu bukodyo obutali bumu, okukyusa n’okwongera amaanyi mu mbeera z’amagye.\nMu mbeera eno, amagye ga UPDF geenyigidde mu mirimu egikulaakulanya ebitundu n’eggwanga okutwaliza awamu okugeza mu byobulimi n’obulunzi wansi w’enkola ya Operation Wealth Creation.\nAmagye gongedde okukuuma eggwanga obutabaamu bikolwa bya kitujju wadde okutiisibwatiisibwa kwonna mu byokwerinda olwo abantu ne bakukola emirimu gyabwe ne balya ne ku bulamu.\nEra mu mbeera eyo obutebenkevu bw’eggwanga buteereddwaako obuwubi 1,588 okusigala nga bakola bulungi emirimu gyabwe. Mu mwaka guno, Gavumenti yaakwongera amaanyi mu kutumbula enfuga ey’amateeka, okulaba nga buli muntu afuna obwenkanya era kkooti zaakufuba okulaba nga tezirwisaawo misango.\nAbakozi ba Gavumenti baakwongera okukola n’okussa mu nkola ebigendererwa bya gavumenti okulaba nga batuusa empeereza ennungi ku muntu wa wansi. Okulaba nga ssente z’omuwi w’omusolo zikwatibwa bulungi n’okubaawo obwerufu mu kuwa embalirira n’enkozesa yaazo. Kino kyakukolebwa okulaba ng’obuli bw’enguzi nga buggwa mu bitongole bya Gavumenti kisobozese abantu okufuna empeereza ennungi.\nOkutereeza olukalala okusasulirwa emisaala n’akasiimo eri abaaliko abakozi ba Gavumenti, kyayamba okuggyamu abo ab’empewo era kati gavumenti esobola okufi ssa obuwumbi 300 buli mwaka. Enkola ng’ezo n’okuteekawo akawunti emu zijja kugenda mu maaso okumalawo obukenuzi mu ggwanga.\nOkumaliriza okugaba densite z’eggwanga n’okuteeka ebintu byonna n’ebyokusasula mu nkola ya kompyuta okwanguya emirimu.\nGavumenti yakwekenneenya n’okukola enkyukakyuka mu minisitule ne Gavumenti ez’ebitundu okusobola okwongera empeereza ennungi. Okwongera okutuusa empeereza ya Gavumenti ku bantu n’okulaba ng’abakozi ba Gavumenti bafuna emisaala gyabwe mu budde n’obusiimo.\nEnkiiko za Gavumenti n’emisomo gyonna egya minisitule gijja kutuula mu bisenge bya Gavumenti byokka, okuggyako mu mbeera eteewalika. Eηηendo z’abakungu zijja kuba ntono ate nga zimala kwekeneenyezebwa bulungi.\nOmubalirizi yenna anaawangayo ensimbi ku ηηendo ezitamaze kwekeneenyezebwa ajja kuvunaanibwanga okukozesa obubi ssente za gavumenti. Okwongera okulondoola pulogulaamu za gavumenti okulaba nga zituuka ku muntu waabulijjo. Okulwanyisa enguzi nga Gavumenti eziba amakubo mweyita n’okukangavvula abo ababa bakwatiddwa nga bagirya.


Bukedde Online - Bukedde atongozza ‘Pass PLE Club’ ku ssomero lya Karen\nObugubi abasajja bwe bayitamu olw’okusiiba awaka\nBukedde atongozza ‘Pass PLE Club’ ku ssomero lya Karen\nAbasomesa balaze ebiyamba abayizi obuteerabira...\nMinisita Ssempijja atongozza okulunda obusaanyi...\nAdded 29th April 2019\nMargaret Nankinga mu kutongoza kiraabu.\nESSOMERO lya Karen Kindergarten and Primary School e Ndejje Kibutika lye libadde essaale okuganyulwa mu nkola ya Bukedde ey’okuggulawo kiraabu za Pass PLE (PLE Clubs) mu masomero.\nMu nkola eno, abayizi ba P7 bakozesa akatabo ka Pass PLE akafulumira mu Bukedde buli Mmande ne beddiramu ebibuuzo. Mmande eddako mwe mubeera ansa z’ebya wiiki ewedde. Olwo abasomesa ne basinga kubayambako nga babawabula ku nnamba eziba zibakaluubiridde.\nPass PLE- katabo akabaamu ebibuuzo ne ansa ebigenderera okuteekateeka abayizi ba P7. Kiyamba nnyo abayizi okutandika okubiddamu mu P6. Ebibuuzo bibaweebwa abasomesa abakugu abeegatta basatu buli ssomo (subject) okuli Olungereza, Social Studies, Sayansi n’okubala. Bukedde omuli Pass PLE asobola okugulibwa omuzadde oba essomero ku 1,000/- zokka buli kkopi.\nKiraabu y’essomero lya Karen yatongozeddwa avunaanyizibwa ku pulojekiti za Bukedde, Muky. Margaret Nankinga ku Lwokutaano. Yalaze emigaso gya kiraabu eri omuyizi n’omusomesa.\nEMIGASO GYA ‘CLUB’ l Yategeezezza nti mu kukubaganya ebirowoozo abayizi bongera okutegeera bye baabasomesa bye basanze mu lupapula lwa PASS PLE. Mu nkola eno abanafu bayambibwa bulungi abo abakola obulungi kubanga baba bakozesa olulimi lwe bategeera ate nga bannaabwe tebabatya nga bwe kiba ku musomesa.\nl Mu kubeera mu kiraabu abayizi bafuna obuvunaanyizibwa okunoonyereza ku bibuuzo ebibeera mu katabo ka PASS PLE okulaba nga babituuka.\nl Abayizi bayiga okukolaganira awamu okulaba nga ekibinja kyabwe kisukkuluma ku kibinja ekirala ekiri mu kiraabu.\nl Olw’okuba buli muyizi alina okuweebwa omukisa okwogera nga bakubaganya ebirowoozo baggwamu ekiwuggwe omwana n’alekera awo okwetya.\nl Mu kukolaganira mu bibinja kiyamba omusomesa okuwewula ku mirimu gye kyokka ate nga buli kimu kikoleddwa mu makubo amatuufu Ssinga essomero litandika kiraabu eno ne bategeeza Bukedde tujja ne tubeerawo mu kuggulawo kiraabu era buli kikoleddwa ne kifulumira ku mikutu gya Bukedde egy’enjawulo okuli olupapula lwa mawulire, ku leediyo ya Bukedde Embuutikizi ne kuBukedde ttivvi.\nOlw’olumu era tuyitako ku ssomero ne tulaba engeri gye mukozesaamu akatabo ka PASS PLE. CLUB YA KAREN Mu kuggulawo ‘Club’ ku ssomero lya Karen omu ku basomesa abategeka ebibuuzo bya Pass PLE mu Bukedde, Mw.\nBernard Mbyehuzya owa Kampala Parents School yaluhhamizza abayizi ku bibuuzo eby’enjawulo nabawa n’obukodyo kwe balina okutambulira bwe baba baagala okuyita mu kusoma kwabwe n’okubeera n’obuvunaanyizibwa nga bamalirizza okusoma.\nYabakuutidde okubeera n’ebitabo byabwe okuva mu bibiina ebya wansi nga mu P3 so si bya P7 byokka kubanga babuuza omuyizi okuva ku bintu ebisomesa mu bibiina ebyawansi okutuuka mu P7. Noolwekyo yabakuutidde okugamba n’abali wansi obutazannya wabula basseewo omwoyo eri abasomesa bye babagamba kubanga bya mugaso. Yabakuutidde okwetegereza nga ebibuuzo okwewala okukola ensobi nga babiddamu. Yategeezezza abayizi nti okuyita Okubala olina kwekubiriza okusoma n’okwegezaako ng’oddamu ebibuuzo.\nKikuyamba okukaza n’obuteerabira. Abayizi yabakubirizza okukozesa akatabo ka Pass PLE akafulumira mu Bukedde buli Mmande okusoma ku masomo agatera okubakaluubiriza n’okumanya enziramu y’ebibuuzo ey’enjawulo. Muky. Margaret Nankinga akubiriza amasomero ga pulayimale amalala okwettanira okuggulawo Pass PLE Club kubanga ejja kuyaba okutumbula ebyensoma mu bayizi.\nMargaret Kemigisha nnannyini ssomero lya Karen Kindergarten and Primary School musanyufu bya nsusso olwa Bukedde okutongoza Pass PLE Club yaabwe ne yeeyama okwongera okukubiriza aayizi okukozesa akatabo ka Pass PLE. Okumanya ebisingawo ku kuggulawo Pass PLE Club kuba essimu 0703-678826 oba 0775-096719\nCommunity primary School,\nPASS PLE. CLUB YA KAREN,\nKaren Kindergarten and Primary School\nEbyava mu PLE bisuubirwa nkya ku Lwokutaano\nAbayizi 57,198 bayitidde mu ddaala erisooka: Baasinze kukola Byafaayo ne Ssaayansi\nObugubi abasajja bwe bayitamu olw’okusiiba...


Bukedde Online - Mao ayise Nambooze ekiyenje ekyetaaga okufuuyira\nMao ayise Nambooze ekiyenje ekyetaaga okufuuyira\nFresh Kid ne bazadde be balwanira bwassereebu\nAbantu balumirizza ofiisa wa poliisi okuba...\nOBUTAKKAANYA bwa Nobert Mao n’omubaka Betty Nambooze bweyongera buli lukya, Mao bw'ayise Nambooze ekiyenje ekyetaaga okufuuyira kiveewo.\nAbed Bwanika, Nobert Mao ne Mabike mu lukuhhaana lwa bannamawulire.\nMao yasinzidde mu lukiiko lwa bannamawulire n'ategeeza nti ekibiina ky'akulembera kyalumbibwa ebiku, emisota, ebiyenje, enkwa n'emisege egyetaaga okuggyamu.\nYawadde eky'okulabirako ky'omubaka Nambooze gwe yagambye nti bafubye okumusembeza, kyokka ng'ebikolwa bye byonna birwanyisa ekibiina awo kwe kumuyita ekiyenje kye yagambye nti agenda kukifuuyira kiveewo.\nYakiraze nti Nambooze amaze ebbanga nga tabawagira ng'ekibiina, wadde nga ye abadde ateekamu obudde ne yeetoloola Mukono ng'amunoonyeza obululu.\nYasabye abeeyita bannakibiina okubeera abalambulukufu nga bwe baba tebakikkiririzaamu bakiveemu kubanga tekigasa okubeera mu bufumbo ng'obaliga.\nYategeezezza nti batandise okufuna eddagala okufuuyira ekibiina bagobemu enkukunyi ebiyenje, emisota ebiku enkwa nabuli kintu kyonna ekitawaanya ekibiina kubanga tosobola kwambala yinifoomu ya ttiimu eno ate n'osambira ttiimu ndala.\nYajjukizza nti DP eyaniriza buli muntu era mu mutima guno mwe baayaniririza Nambooze eyali owa NRM kakongoliro ng'atigomya n'abavubuka ba UYD.\nMu kutigomya kweyatigomya abavubuka ba UYD nakati Micheal Mabikke akyalina enkovu ku mukono gwe.\nTeyakoma awo wabula yatuuka n'okuyungula abavubuka ne bayiwa piraawo waabwe ku mukolo gwe baaliko ekintu ekyasinga okubaluma. Mao yagambye nti olw'okuba DP erina omutima omulungi ,Nambooze baali bamusibidde ddala ku musango ogwokulya enguzi, ekibiina kya DP ne kiyungula balooya baakyo ne bamuyamba okumununula n'ava mu kkomera.\nOlw'ekikola kyetwamukolera yasalawo okuyingira DP mu 2004. Twamuwa okubeera omwogezi w'ekibiina n'okumusimba mu kifo ky'obubaka bwa Palamenti oluvannyuma lw'okulagira munna DP Zirimala Kiggundu okuvaamu.\nNambooze aliko obubaka bwe yatadde ku mukutu gwe ogwa facebook omutongole ng'ayanukula Christopher Okidi akulira abavubuka mu DP eyamwogeddeko mu ngeri efaanana eya Mao yamwanukudde nti; Mw. Okidi weetaaga okujja e Mukono nkubuulire ebinkwatako kuba n'omwaka gwoyogerako ogwa 1996 nali sikolera Mukono Town Council.\nEbigambo byonna ebimwogerwako nti yatabangulanga enkiiko za UYD yamuyise pokopoko wa byabufuzi byabukyayi ebisasaanyizibwa Okidi.\nBetty Nambooze Bakireke\nAbayizi bakubiriziddwa okweyisa obulungi naddala mu budde bw'ekisiibo\nMbega aleese bwiino ku nfa ya Kaweesi\nSsemaka abatemu bamulesezza abakazi 3 n'abaana 18\nSsekandi atikkidde abayizi 380 abamaze okusoma\nMuluuli akunze abatikkiddwa\nAkalaatiddwa obutayawula mu bantu ba Kabaka


Bukedde Online - Obukadde 600 nakozesaako 70 endala zambulako - Town Clerk\nGavt. etendese aba Building Tomorrow obukodyo...\nTown Clerk w’Eggombolola y’e Gombe, Sulaiman Kassim asobeddwa mu lukiiko RDC w’e Wakiso, Nnaalongo Rose Kirabira bw’amukunyizza mu lujjudde.\nRdc Kirabira ng’akunya Kassim.\nKyaddiridde abatuuze okumala ebbanga nga beemulugunya ku Kassim olw’engeri gy’akolamu emirimu gye ekyawalirizza RDC okutuuza olukiiko lw’ekyalo okuzuula obuzibu we buva.\nOlukiiko lwatudde ku ssomero lya Lwadda C/U Primary School era lwetabiddwamu abatuuze n’abakulembeze ab’enjawulo.\nBakira Kassim abuuzibwa ng’abatuuze bwe bamungoola ate abalala nga bwe bamulumiriza okukola mu ssente zaabwe ebintu ebitabagasa.\nAbatuuze baayongeddeko nti n’enguudo ezikoleddwa nazo bazikoze mu ngeri ya gadibe - ngalye.\nEnsonga eziruma abatuuze endala kuliko eddwaaliro ly’e Matugga Health Centre III bali bamanyi nti bagenda kulizimbako ekikomera eky’amaanyi kyokka baalyetoolooza katimba! Amasomero ga Gavumenti mu kitundu tegalina ntebe abayizi kwe batuula.\nRDC Kirabira olwatandise n’alagira Kassim annyonnyole ebbanga ly’amaze mu ofiisi y’e Gombe ne by’akoledde ekitundu bukya akwasibwa ofiisi eno.\nNaakamala emyaka esatu mu ofiisi e Gombe, era mu mwaka gw’ebyensimbi 2015/2016 nafuna obukadde 45, ne nzimbako kaabuyonjo y’essomero lya Kitanda Primary School ku bukadde 15, nagulako entebe z’amasomero 68 ku bukadde 17 naye amasomero gye nnazitwala go sikyagajjukira bulungi.\nNnakola oluguudo lw’e Kakerenge okutuuka e Nakamonkome kiromita ssatu ku bukadde 14.\nMu mwaka gw’ebyensimbi ogwa 2016/2017, nagula ttanka z'amazzi ssatu ne nziteeka mu masomero ga Gavumenti asatu (3) ku bukadde 18, ne ngula entebe z'amasomero 62 ku bukadde 33, ne ngula ebigoma by’amazzi ku luguudo lwa Rakeri Road okutuuka mu kifo kye bayita mu Kiti ku 8,400,000/- ne nkola oluguudo lwa Mpologoma Road ku10,330,000/.\nMu 2017/2018, nagogola emyala ku luguudo oluva e Matugga okutuuka e Ssanga ku bukadde 16, Nazimba ekizimbe ky’essomero lya Prince Suuna Primary School kimu ku bukadde 53, nazimba oluguudo lw’e Jjagala okutuuka e Busakya ku 41,900,000/-.\nMu 2018/2019, nafuna obukadde 631, ne nneetoolooza akatimba ku ddwaaliro lya Matugga Health Centre III ku bukadde 43, ne nkolako oluguudo lw’e Ssanga okutuuka e Kibugo Kirommita 3 ku bukadde 14 naye ekyamazima, simanyi bwe mba nkyogera naye endala simanyi gye zadda!" Bwe yatuuse wano abatuuze ne bakuba enduulu n’okumukuba olube!\nWano olwamaze okwogera abakulembeze ne bamubakira okwabadde Kansala w’e Matugga, Ronald Kasirivu eyagambye nti ssente ze yakola ku luguudo lwa Mpologoma ayogere ekituufu wa gye yassa ssente kuba alina abajulizi abamanyi ani eyakola oluguudo lw’ayogerako kuba yakwatagana n’omugagga ayitibwa Kyazze eyabayambako okukola oluguudo nga ssente bazisonda mu batuuze naye yeewuunyizza okulaba nga yakozesa obukadde 10 ekintu ky’awakanya.\nKirabira yennyamidde olw’engeri Kassim gy’akozesaamu ofiisi ye kuba be bavumaganya Pulezidenti Museveni. Era nti ensonga eno agenda kugyongerayo ewa Pulezidenti olwo abatuuze bafune obwenkanya n'ensimbi z’omusolo obutabbibwa.\nYasuubizza okukwatagana ne Maj. Edith Nakalema, anoonyerezza ku bakungu ba Gavumenti abakozesa obubi ofiisi zaabwe ng’asinziira mu State House bazuule ekituufu.


Bukedde Online - Abeebijambiya basse 3 e Kyotera: Abaayo bali ku bunkenke!\nAli mu kibinja ky'abanyakula amasimu mu jjaamu...\nGwe baakutte ku by’okutta abawala agaanye...\nABEEBIJAMBIYA bongedde okuteeka abantu mu bitundu by’e Masaka ku bunkenke, bwe balumbye Kyotera ne batta abantu abalala basatu.\nAbatuuze nga bali mu nnaku etagambika\nKu mulundi guno baalumbye ebyalo bibiri mu ggombolola y’e Kabira mu disitulikiti ey’e Kyotera.\nWiiki ewedde ng’abantu beetegekera okuyingira omwaka omuggya, abeebijambiya baalumbye ekitundu ky’e Masaka ne batta Jalia Nakajigo ku kyalo Kakoma e Kaliisizo ne batema n’abantu abalala basatu e Masaka.\nENGERI GYE BASSE ABANTU ABALALA BASATU\nAbatemu nga bakozesa ebijambiya baasoose kutemaatema Maria Nabukeera ku kyalo Katuntu mu ggombolola ye Kabira ng’ono yabadde afulumye okunaaba.\nOluvanyuma omulambo baaguwaludde mmita nga bbiri okuva mu nnyumba ye ne bagusuula awo.\nMutabani we, Joseph Zaake yategeezezza nti yabadde akomyewo okuva mu buduuka bwe Kifuuta w’avugira bodaboda ne yeekanga omuntu eyasaze okuva ku nnyumba yaabwe n’adda ku ludda olulala kyokka n’atafaayo.\nAgamba nti waayise akaseera nnyina n’afuluma n’agenda mu kinaabiro era tebazzeemu kumulaba.\nBaamusanze bamusaze obulago ng’asigaddeko kiyiriitira era baabadde bamutwala mu ddwaaliro, n’akutuka.\nEttemu eddala lyabadde ku kyalo Kidda -Mabbaale mu muluka gwe Kyanika era mu ggombolola y’e Kabira abatemu bwe basse abatuuze babiri aboomukwano era aboomuliraano!\nBulaimu Kakooza 60, ne munne Robert Nyabenda 54, abatemu kiteeberezebwa nti baabazingizza mu maka ga Bulaimu Kakooza, nga bwe baamaze okutta Kakooza ate ne bagoba Nyabenda naye ne bamuttira ku nnimiro eriraanyeewo!\nBonna baabatemezza mbazzi n’ejjambiya era bwe baamaze okubatta, ebissi baabirese mu kayungu ka Kakooza!\nOkutta Kakooza mukyala we Nowerina Nakaweesi yabadde awulira kuba baamutemedde mu mulyango gwe ng’amuyita okumuggulira kyokka n’agaana!\nEttemu lino lyasitudde abeebyokwerinda okuli omuduumizi wa Poliisi mu Greater Masaka omuggya, ACP Enock Abaine, omumyuka we era omwogezi wa poliisi mu Greater Masaka, Lameck Kigozi, akulira bambega ba poliisi mu Greater Masaka, Ronald Boogere, RDC w’e Kyotera Rtd. Maj. David Matovu ne beegatta ku poliisi y’e Kyotera eduumirwa DPC Grace Mutoni ne basimba amakanda mu ggombolola y’e Kabira eggulo, okunoonyereza kiki ekigenda mu maaso ku beebijambiya abasitudde obuto!\nABEEBIJAMBIYA bongedde okuteeka abantu mu bitundu by’e Masaka ku bunkenke, bwe balumbye Kyotera ne batta abantu abalala basatu. Ku mulundi guno baalumbye ebyalo bibiri mu ggombolola y’e Kabira mu disitulikiti ey’e Kyotera. Wiiki ewedde ng’abantu beetegekera okuyingira omwaka omuggya, abeebijambiya baalumbye ekitundu ky’e Masaka ne batta Jalia Nakajigo ku kyalo Kakoma e Kaliisizo ne batema n’abantu abalala basatu e Masaka. ENGERI GYE BASSE ABANTU ABALALA BASATU Abatemu nga bakozesa ebijambiya baasoose kutemaatema Maria Nabukeera ku kyalo Katuntu mu ggombolola ye Kabira ng’ono yabadde afulumye okunaaba. Oluvanyuma omulambo baaguwaludde mmita nga bbiri okuva mu nnyumba ye ne bagusuula awo. Mutabani we, Joseph Zaake yategeezezza nti yabadde akomyewo okuva mu buduuka bwe Kifuuta w’avugira bodaboda ne yeekanga omuntu eyasaze okuva ku nnyumba yaabwe n’adda ku ludda olulala kyokka n’atafaayo. Agamba nti waayise akaseera nnyina n’afuluma n’agenda mu kinaabiro era tebazzeemu kumulaba. Baamusanze bamusaze obulago ng’asigaddeko kiyiriitira era baabadde bamutwala mu ddwaaliro, n’akutuka. Ettemu eddala lyabadde ku kyalo Kidda -Mabbaale mu muluka gwe Kyanika era mu ggombolola y’e Kabira abatemu bwe basse abatuuze babiri aboomukwano era aboomuliraano! Bulaimu Kakooza 60, ne munne Robert Nyabenda 54, abatemu kiteeberezebwa nti baabazingizza mu maka ga Bulaimu Kakooza, nga bwe baamaze okutta Kakooza ate ne bagoba Nyabenda naye ne bamuttira ku nnimiro eriraanyeewo! Bonna baabatemezza mbazzi n’ejjambiya era bwe baamaze okubatta, ebissi baabirese mu kayungu ka Kakooza! Okutta Kakooza mukyala we Nowerina Nakaweesi yabadde awulira kuba baamutemedde mu mulyango gwe ng’amuyita okumuggulira kyokka n’agaana! Ettemu lino lyasitudde abeebyokwerinda okuli omuduumizi wa Poliisi mu Greater Masaka omuggya, ACP Enock Abaine, omumyuka we era omwogezi wa poliisi mu Greater Masaka, Lameck Kigozi, akulira bambega ba poliisi mu Greater Masaka, Ronald Boogere, RDC w’e Kyotera Rtd. Maj. David Matovu ne beegatta ku poliisi y’e Kyotera eduumirwa DPC Grace Mutoni ne basimba amakanda mu ggombolola y’e Kabira eggulo, okunoonyereza kiki ekigenda mu maaso ku beebijambiya abasitudde obuto!\nNamwandu wa Kitayimbwa alaajanidde abazirakisa


Bukedde Online - Ekijjulo kya Paasika kawoomera kiikino\nEkijjulo kya Paasika kawoomera kiikino\nKabalagala ekibuga ekisula nga kitunula\nTukozese Amatabi gano okugogola emitima gyaffe...\nEBULA ennaku musanvu zokka tutuuke ku lunaku lw’Amazuukira ga Mukama waffe Yesu Kristu.\nEBULA ennaku musanvu zokka tutuuke ku lunaku lw’Amazuukira ga Mukama waffe Yesu Kristu. Olunaku luno abantu bangi abakkiririza mu Kristu balwesunga nnyo era bangi basinga kulowooza ku kiki kye bayinza okufumbira ab’omu maka gaabwe ne basobola okuyita mu lunaku luno nga basanyufu.\nMukyala Christine Nankya asangibwa e Kireka ku kidda e Namboole nga ye nnannyini Nassanga Restaurant, (erya Nassanga lya jjajjaawe) agamba nti ekijjulo kya Pasika olina kukitandika ku makya era nga kiba kirungi abantu bo n’obafumbira ekyenkya nga kya katogo k’amatooke akalimu ennyama.\nEnnyama eno eneegenda mu matooke olina okugifumbako ekiro esobole okuggya obulungi era amatooke bwe gaba gayidde bulungi, giyiweemu oluvannyuma teekamu ebirungo omuli obutungulu, ennyaanya, kaloti, Green pepper, Royco n’akanzaali akatonotono.\nEnnyama gy’otadde mu minwe bw’eba nsava, ebirungo bino tobisiika na butto. Oluvannyuma gabula ab’omu maka go ng’obaweereddeko ne caayi. Ng’abantu bavudde ku Kkanisa, sooka obaweeyo akatunda akakamule obulungi nga bw’oteekateeka ekijjulo kyaffe.\nBafumbireyo ku luwombo Wabula Mukyala Nankya agamba nti ku mulundi guno, ab’omu maka go bafumbireyo ku luwombo ng’ekintu eky’enjawulo ekitali kya bulijjo n’olunaku lusobole okubabeerera olw’enjawulo.’ Oluwombo luno ng’onoolufumba olina okugobererera bino:\nFuna olulagala oluto nga temuli kituli oluyisseeko ku mulirong’okozesa essanja oluvannyuma luggyeemu omuzing’oonyo n’obwegendereza.\nBw’omala, funayo akagoye akayonjo oyise ku lulagala luno okusobola okuggyamu akasu k’omukka.\nOlulagala luno luteeke mu kibbo era salako akatundu oketeeke wakati waalwo okwewala okuyulika.\nBwe luba lwa kinyeebwa, muno ssaamu katungulu kokka ne ka green pepper wabula otuzzi tupime nga tutono oluvannyuma lusibeeko waggulu akaaayi luleme kuyiika.\nOluwombo bwe luba lwa nnyama oba nkoko, sekula katunguluccumu, ng’ali wamu n’akatungulu aka bulijjo, ennyaanya, akanzaali, Royco, kkaloti ne green pepper wabula byonna okola bya kigero toyitiriza. Kyokka teweerabira kusooka kukalirira kanyama k’onossa mu luwombo kasobole okuwoomera abali.\nBw’omala, funa entamu mw’onoolufumbira osseemu emizing’oonyo osseeko n’olulagala lusobozese empombo zino obutayingiramu mazzi. Empombo zino zifumbire ekiseera kya ssaawa bbiri zisobole okuggya obulungi.


Ekitooke - Wikipedia\n(Oleetedwa wano okuva ku Ebitooke)\n1 Ensimba y'ekitooke\n2 Endabirira y'ekitooke\n3 Okubikka olusuku\n4 Emigaso gy'ekitooke\nEkitooke kimera kikulu nnyo mu Buganda. Bwe bisimbibwa nga bingi, bikola ekiyitibwa olusuku. Mu Buganda tulina ebika by'ebitooke eby'enjawulo nga Nakitembe, Nakyetengu, kayinja, Mpologoma, kisansa, kivuuvu, gonja, ndiizi n'ebirala.\nEnsimba y'ekitooke[kyusa | edit source]\nOmulimu yenna bw'abeera asimba ekitooke ateekwa okufuna ekifo nga kigimu bulungi, Ekitooke kiteekwa okuweebwa ebbanga lya fuuti kkumi ku kikumi okuva Ku kitooke ekimu okudda ku kirala.\nEkinnya omusimbibwa ekitooke kirina okubeera fuuta nnya Ku nnya mu bugazi ate mu Ku kka fuuti bbiri. kino kiyambo omulimi okufuna ekifo okumpi wateeka ebigimusa kubanga ekiriisa kino tekirina kuteekebwa ku kitooke kwe nnyini wabula ku mabbali g'ekinnya ng’olwo enkuba bw'etonnya amazzi go ne galyoka gakulukusa ekiriisa kino okukissa ku kitooke mu kigero ekyetaagisa. Bw'obeera osima ekinnya, ofuba okulaba nga ettaka eriddugavu n'erimyufu liteekebwa mu bifo eby'enjawulo kuba si buli ttaka nti libeera ddungi okuteeka ku kitooke era wano tusaako ettaka eriddugavu lyokka.\nBw'omala okusima ekinnya wansi osookayo evvu olwo n'ozzaako obusa naye nga bulina kuba nga buwolu kuba bwe buba obulungi okussa ku kitooke.\nOlwo bw'omala okuteekamu obusa bikkako ettaka eriddugavu nga wano omu ayinza okusooko n'akirekamu sabbiiti emu obo omulala ayinza okuteekamu endu ku ssaawa eyo naye kino kibeera eri ye nga omulimu.\nEndabirira y'ekitooke[kyusa | edit source]\nOmulimi alina okusalira olusuku lwe waakiri emirundi ebiri mu mwezi. Wano omulimi alina okuggya essanja, ebireka n'ebyayi ku kitooke. Omulimi alina okwegendereza ebintu by'akozesa mu kusalira ng’obwambe, ebiwabyo, ejjambiya n'ebirala kuba kigambibwa okusaasaanya obulwadde mu bitooke. Kirungi obutagabana bintu ebyo na muntu mulala alina olusuku.\nOlusuku singa luweza emyezi mwenda ng’ebitooke bitandise okuleeta engo oba okussa, omulimi talina kuddamu kulimisaamu nkumbi kuba emirandira giba giranze nga singa gitemebwa kikosa enkula y'ekitooke.\nOmulimi alina okuggya empumumpu ku kitooke nga singa ebiwagu byonna bibeera biweddeyo nga kino akikola akozesa omuti gw'amakabyo so si kambe okutangira okusaasaanya Obulwadde.\nOkubikka olusuku[kyusa | edit source]\nOmulimi alina okubikka olusuku ng’akozesa ebintu nga ebisoolisooli, ebisagazi ebikaze n'ebintu ebirala ebitamera singa babeera bikozeseddwa.\nOmulimi asobola Okukozesa nnakavundira, obusa obuwolu ng’ebiriisa eri ebitooke. Wano ebiriisa bino biteekebwa mu mabanga so si ku bitooke ku bikolo kwennyini nga wano singa enkuba etonnya amazzi gakulukusa obugimu buno mu muwendo ogw'ekigero eri ekitooke. Enkuba singa etonnya osobola okukuluggusa ettaka ko n'ebigimusa wabula wano omulimi asobola okutema ensalosalo mu lusuku okutangira embeera eno.\nEmigaso gy'ekitooke[kyusa | edit source]\nEkitooke kuvaako emmere eribwa abantu ate n'ebiwata ebiva ku matooke mmera ya bisolo.\nEbitooko kuvaako ebyayi ebikozesebwa okuluka ebirago, okusiba emmere, enku n'ebirala.\nEbitooke kuvaako endagala ezikozesebwa mu kusaaniika n'emirimu emirala.\nEbitooke bikozesebwa mu kutimba nga ku mikolo, ku makubo okulaga ewantu, okugeza ewali emikolo.\nEbitooke ebintu ebivaako bitundibwa, okugeza endagala ne muvaamu ssente.\nEbitooke bikozesebwa mu buwangwa Okugeza singa entaana esimibwa n'etaziikwamu muntu esimbwamu ekitooke.\nEbitooke bivaako enjogera okugeza ekisoko "yasimbyeyo ekitooke".\nEkitooke kuvaako essanja erikozesebwa mu kuzimba ensiisira, okunyookeza kaabuyonjo n'ebirala.\nEbitooke bivaako emizing’oonyo egyeyambisibwa mu kufumba.\nBivaako emizannyo egyazanyibwanga abaganda, Okugeza okulwana entooketooke.\nEbitooke bivaako empumumpu nga byakuzannyisa by'abaana wamu n'okubisaanikiza ku bidomola.\nEbitooke by akayinja bivaako amabidde agakozesebwa mu kufumba omwenge oba walagi.\nKuvaako ebireka ebikozesebwa mu kusogola omubisi naddala mu byalo.\nN'ekisembayo ebitooke ebikozesebwa nga ekintu ekyokusomako mu masomero.\nTufuna ne mere\nSsozi Kirwana Ebyobuwangwa y’Emmunyeenye y’Eggwanga\nBino bigyidwa ku "https://lg.wikipedia.org/w/index.php?title=Ekitooke&oldid=20849"\nLuno olupapula lwasemba okukyusibwamu ku 11:40, 15 Gwakkuminebiri 2016.


EmiganyulaEkigambo eky'okulabirakoMu kuzimba?\nMu mulimu gw’okuzimba, ekitundu eky’okuzimba, kiyinza okugambibwa nti buli wamu. Tekyewuunyisa ku mirungi gyo n’ensonga lwaki tumanyi nnyo. Oluvannyuma lw'ebitundu eby'omulimu ogw'okuteekawo ebikwata ku mbeera ey'ebitundu eby'enjawulo. Ekiragiro kino kiwandikawo ekitundu eky'okulabirako, era n'okulabirako 30%. Kino kisinga obukulu.\nOluvannyuma lw'okulabirako ebirala ebirala byonna, ebigambo ebirala bye bikwata ku mbeera eyo. Oluvannyuma lw'okulabirako olw'okulabirako olw'okulabirako olw'omulimu ogw'okulabirako. Ekiragiro kino kiwandikawo ekigambo eky'omulimu ogw'okulabirako, kisobozesa okubeera enkyukakyuka mu ngeri ey'ekigambo eky'omulimu, era n'okulabirako ebitundu eby'enjawulo.\nEkiragiro kino kiwandikawo ebikwata ku mbeera ey'ebitundu eby'omulimu n'ebitundu eby'omulimu. Ekiragiro kino kiwandikawo ekitundu eky'okulabirako eky'okulabirako ekitundu eky'omulimu ogw'okutuusa mu ngeri ey'okulabirako. Ekiragiro kino kye kimu n'okuteekawo omulimu gw'okuyamba. Oluvannyuma lw'ebitundu eby'omulimu ogw'okulabirako ebikwata ku mbeera ey'ebitundu eby'enjawulo, Ekiragiro kino kiwandikawo ebikwata ku mbeera ey'ebitundu eby'omulimu.\nEkiragiro kino kiwandikawo ebikwata ku mbeera ey'ebitundu eby'enjawulo era n'okutuusa mu kiseera kye kimu. Oluvannyuma lw'ebitundu eby'obubonero obunene bw'obubonero bw'obubonero bw'enjawulo. Oluvannyuma lw'okulabirako olw'okulabirako olw'okulabirako, olw'okulabirako ebikwatibwako era n'okulabirako ebikwatibwako. Ekiragiro kino kiwandikawo ebikwata ku mbeera ey'okulabirako ebikwata ku mbeera ey'enjawulo.\nEbwandiko:Ekiragiro kino kikozesebwa ki?\nNeddaako :Ekiragiro kino kiwandikawo ekitundu eky'omulimu ogw'enjawulo?\nEkiragiro kino kiwandikawo ekitundu eky'omulimu ogw'enjawulo?\nEngeri y’okwogeraamu ey’okwogeraEkigambo eky'okulabirako?Oluvannyuma lw'ebitundu eby'okulabirako, ebitundu eby'okulabirako ebirala ebirala eby'okulabirako. Bunlar arasında, gücü daha güçlü ve uyumlu, ...\nEkiragiro kino kikozesebwa ki?\nKiki ekikozesaEkigambo eky'okulabirako?Çünkü herkesin bir şekilde yayılan etrafında farklı basınçlar vardır. Çünkü, ekitundu eky'okulabirako ekitundu eky'okulabirako eky'omulimu ogw'okutuusa mu bitund...


Baibuli y'Oluganda - ENDAGAANO ENKADDE - 2 Samwiri 1\n2 Samwiri - Essuula 1\nAwo olwatuuka Sawulo ng'amaze okufa, Dawudi ng'akomyewo ng'amaze okutta Abamaleki, era Dawudi ng'amaze ennaku bbiri e Zikulagi:\n2 awo olwatuuka ku lunaku olw'okusatu, laba, omusajja n'ava mu lusiisira eri Sawulo ng'ayuzizza ebyambalo bye n'ettaka nga liri ku mutwe gwe: awo olwatuuka bwe yajja eri Dawudi, n'avuunama ne yeeyanza.\n3 Dawudi n'amugamba nti Ova wa? N'amugamba nti Mponye mu lusiisira lwa Isiraeri.\n4 Dawudi n'amugamba nti Byali bitya? Nkwegayiridde, mbuulira. N'addamu nti Abantu badduse mu lutalo, era n'abantu bangi bagudde bafudde; ne Sawulo ne Yonasaani mutabani we bafudde nabo.\n5 Dawudi n'agamba omulenzi eyamubuulira nti Omanyira ku ki nga Sawulo ne Yonasaani mutabani we bafudde?\n6 Omulenzi eyamubuulira n'ayogera nti Bwe nnali ndi awo ku lusozi Girubowa, laba, Sawulo ne yeesigama ku ffumu lye; awo, laba, amagaali n'abeebagala embalaasi ne bamucocca.\n7 Awo bwe yakebuka, n'andaba n'ampita. Ne nziramu nti Nze nzuuno.\n8 N'aŋŋamba nti Ggwe ani? Ne mmuddamu nti Nze ndi Mwamaleki.\n9 N'aŋŋamba nti Nkwegayiridde, yimirira ku mabbali gange onzite, kubanga obubalagaze bunkutte; kubanga obulamu bwange bukyali bulamu mu nze.\n10 Awo ne nnyimirira ku mabbali ge, ne mmutta, kubanga nategeerera ddala nga tayinza kuba mulamu ng'amaze okugwa: ne ntwala engule eyali ku mutwe gwe n'ekikomo ekyali ku mukono gwe, era mbireese wano eri mukama wange.\n11 Awo Dawudi n'akwata engoye ze n'aziyuza; era bwe batyo abasajja bonna abaali naye:\n12 ne bawuubaala ne bakaaba amaziga ne basiiba ne bazibya obudde, olwa Sawulo n'olwa Yonasaani mutabani we n'olw'abantu ba Mukama n'olw'ennyumba ya Isiraeri; kubanga bagudde n'ekitala.\n13 Dawudi n'agamba omulenzi eyamubuulira nti Oli wa wa? N'addamu nti Ndi mwana wa munnaggwanga, Omwamaleki.\n14 Dawudi n'amugamba nti Kiki ekyakulobera okutya okugolola omukono gwo okuzikiriza oyo Mukama gwe yafukako amafuta?\n15 Dawudi n'ayita omu ku balenzi n'ayogera nti Sembera omugweko. N'amufumita n'afa.\n16 Dawudi n'amugamba nti Omusaayi gwo gubeere ku mutwe gwo; kubanga akamwa ko ye mujulirwa gy'oli ng'oyogera nti Nzise oyo Mukama gwe yafukako amafuta.\n17 Awo Dawudi n'akungubagira Sawulo ne Yonasaani mutabani we okukungubaga kuno:\n18 n'alagira okuyigiriza abaana ba Yuda (oluyimba) olw'omutego: laba, lwawandiikibwa mu kitabo kya Yasali.\n19 Ekitiibwa kyo, ai Isiraeri, kittiddwa ku bifo byo ebigulumivu. Ab'amaanyi nga bagudde!\n20 Temukibuuliranga mu Gaasi, Temukyatulanga mu nguudo za Asukulooni; Abawala b'Abafirisuuti baleme okusanyuka, Abawala b'abatali bakomole baleme okujaguza.\n21 Mmwe ensozi za Girubowa, Ku mmwe kuleme okubaako omusulo newakubadde enkuba, newakubadde ensuku ez'ebiweebwayo: Kubanga eyo engabo ey'ab'amaanyi gye yasuulibwa obubi, Engabo ya Sawulo, ng'ataafukibwako mafuta.\n22 Omutego gwa Yonasaani tegwakyukanga nnyuma Okuva ku musaayi gw'abattibwa, ku masavu g'ab'amaanyi, N'ekitala kya Sawulo tekyakomangawo nga kyereere.\n23 Sawulo ne Yonasaani baali balungi era ba kusanyusa mu bulamu bwabwe, Ne mu kufa kwabwe tebaayawulibwa; Baali ba mbiro okusinga empungu, Baali ba maanyi okusinga empologoma.\n24 Mmwe abawala ba Isiraeri, mukaabire Sawulo, Eyabambaza engoye ezitwakaala ez'okwesiima, Eyayonja ebyambalo byammwe ne zaabu.\n25 Ab'amaanyi nga bagudde wakati mu lutalo! Yonasaani attiddwa ku bifo byo ebigulumivu.\n26 Nkunakuwalidde, muganda wange Yonasaani: Wansanyusanga nnyo nnyini: Okwagala kwo gye ndi kwali kwa kitalo, Nga kusinga okwagala kw'abakazi.\n27 Ab'amaanyi nga bagudde, N'ebyokulwanyisa nga bizikiridde!


Bukedde Online - ISO eraze obubinja bwa bamafi a ababuza abantu\nAba DP batankanye obwammemba bwa Mayinja...\nNnannyini kizimbe kya Bamako bamukutte n'enjaga...\nAKULIRA ekitongole ekikessi ekya ISO, Col. Frank Bagyenda Kaka, yaategeezezza nti waliwo obubinja bw’abantu bwe baayise ba mafi ya abalina enkola y’okubuzaawo abantu nga balina ekigendererwa ky’okubaggyako ssente.\nAfande Kaka akulira ISO\nBya KIZITO MUSOKE NE STUART YIGA\nYagambye y’ensonga lwaki abamu bwe babuzaawo omuntu basabirawo ab’oluganda n’emikwano ssente.\nOlw’okuba olumu abawamba babeera bamanyiganye ne be bawambye kibaviirako okuleka nga babasse nga balina okutya nti singa gwe bawambye bamuta kyandibeera ekyangu okubalondoola ne babakwata.\n“Kyokka ebbanga lye tumaze nga tuyingidde mu muyiggo gw’okufuuza ebibondo bya bamafi ya tusobodde okusaanyaawo abawera.\nTutegedde enkola zaabwe awamu n’entambula yaabwe era tukakasa Bannayuganda nti tewali ajja kutulemerera,” Kaka bwe yagambye.\nYayongeddeko nti ekimu ku kiwaga bamafi ya bano kwe kuba waliwo abanene mu bitongole by’okwerinda abababikkirira nga bakolagana nabo.\nYagambye nti ng’oggyeko eky’okwagala ssente olumu bayinza okuwamba omuntu ng’ekigendererwa kya kumutta.\nAyinza okuba ng’alina kye yabakola oba nga balina omuntu gwe baagala okulumya mu ttemu eryo. Abantu ab’ekika kino bwe bawamba omuntu tebatera kumulwisaawo.\nEmbeera y’okubuzibwawo etera okubeeramu okutulugunya omuli okukubwa oluusi n’okulumwa enjala.\nKyangu, singa awambiddwa asangibwa ng’abadde n’ebirwadde, okuyisibwa obubi n’atuuka n’okuzirika. Mu mbeera eno olw’okuba abaamubuzaawo babeera tebasobola kumutwala mu ddwaaliro olw’okutya, kyangu okusalawo okumutta kibawonye okusumbuukana naye.\nKyokka mu kiseera kino bakolaganira wamu era singa ekitongole ekimu kiba kiragayizza, ekirala kiziba eddibu eryo embeera n’etereera.\n“Ebyabalowooza nti balina abanene tebakwatibwako bali mu kusaaga kuba kati omuzannyo gwaweddewo.\nTetuyinza kutunula ng’abantu ab’olubatu bamalawo ensi. Tewali muntu gwe tugenda kuttira ku liiso ne bwanabeera ani” owa ISO omulala bwe yategeezezza.\nBangi ku bantu abatera okuwamba abantu bakolagana n’abantu abali ku lusegere lw’omuntu gwe baagala. Abantu basabiddwa okubeera abeegendereza mu bifo n’okugezaako okubeerako be bemanyisa ku ntambula zaabwe.\nKyokka yagambye nti waliwo abantu abakwatibwa ebitongole ebikuuma ddembe nga babanoonyerezaako ku nsonga ez’enjawulo era bwe bamala babayimbula.\nMu nkola y’ebitongole ebikuumaddembe tebatera kwagala kubuulira baamawulire kuba kisobola okutaataaganya obujulizi n’okubaguliza ku bakyamu ababa tebannaba kukwatibwa.\nAbaabadde beetegereza amawulire ku Mucongo Nganga (mu katono).\nEBIZZE BIBEERAWO OKUVA SUSAN LWE YAWAMBIBWA\nFebruary 25, ku Ssande Magara yabadde avuga mmotoka ng’ali Lubowa ku lw’e Ntebe n’afuna essimu abatemu ne bamugamba nti bamulaba avuga era alabika abazannyisa nti n’olwekyo omuwala bagenda kumutta.\nFebruary 15, 2018 ekitongole kya poliisi ekifuuza abazigu ab’omutawaana ekya Fyling Squad kyayingidde mu muyiggo gw’okunoonya abaawambye Magara.\nEnkeera nga February 8, 2018 baddamu okutiisatiisa nti bwe batabawa ssente ze basabye baali bagenda kutta Susan Magara\nMmande February 5, 2018, Susan Magara eyali atuukirwako ssente mu kkampuni ya Bwendero Dairy Farm (BDF) yawambibwa nga kiteeberezebwa nti yali agenda ku mulimu. Emmotoka ye baagisanga yeesudde mmita 200 okuva w’asula.\nKu Lwokusatu nga February 7, 2018 abaamuwamba baakubira kitaawe, John Magara, essimu nga bamutegeeza nga bwe baagala akakadde ka doola kalamba mu za Uganda obuwumbi busatu n’obukadde 600.\nNga February 10, 2018 baalagidde famire eggye poliisi mu nsonga za Magara kuba bwe batakikola bagenda kumutta.\nFebraury 24, 2018. Herbert Muhangi, akulira Fyling Squad yategeezezza nti balina essuubi ly’okuzuula Magara ng’akyali mulamu. February 24, Susan baamutemyeko engalo na baweereza kitaawe ekifaanyi nga bamulabula nti bw’ataweereza ssente baabadde bazzaako kumuweereza kugulu.\nFebruary 27, 2018 omulambo gwa Susan gwazuuliddwa\nABANTU ABALALA ABAZZE BAWAMBIBWA NE BATTIBWA\nTaata wa Joan Namazzi yabivaako: Nga March 2014, omuyizi wa St. Mark e Namagoma, Joan Namazzi 17, yawambibwa ng’ava okukyalira mukulu we e Kyambogo ku yunivasite.\nAbaamuwamba baasaba bazadde be obukadde bubiri bamute, kyokka oluvannyuma ne bamutta.\nPoliisi yakwata Aloysious Ssemanda, Asuman Muhereza ne Saidi Ayinebyona ne basindikibwa e Luzira nga kigambibwa nti balina kye bamanyi kuba baakwatibwa n’essimu eyali ey’omugenzi.\nGodfrey Lwanga, taata wa Namazzi yategeezezza nti waliwo abaakwatibwa, kyokka ye essuubi lyamuggwaamu erizuula abatemu kuba abakwate tewali bujulizi bubalumiriza nti beetaba mu ttemu.\nYagambye nti eky’okubakwata n’essimu y’omugenzi tekimala kuba omutemu asobola okugitunda n’etambula okutuuka mu mikono gy’abalala.\nYeewunyizza engeri poliisi gye yalemwa okulondoola essimu eyabakubiranga amasimu ng’ebasaba ssente nga ne ku ssaawa y’okuziika baali bakyabakubira nga bababuulira byonna ebigenda mu maaso mu kuziika.\nEmbeera gye baasangamu omulambo agamba nti kyali kisobola okukozesa ebinkumu ebyali bigukutteko okugeraageranya n’eby’abakwate, kyokka bino byonna tebyakolebwa.\nAb’Omucongo basattidde Abooluganda n’emikwano gy’omukazi omusuubuzi Nganga Bicheche Bola, munnansi wa Congo eggulo baasattidde oluvannyuma lw’amawulire g’okuzuulibwa kw’omulambo gw’omukazi okumpi n’ekitoogo.\nOmulambo ogwazuuliddwa e Kitiko-Birongo, okumpi n’oluguudo olukyazimbibwa olwa ‘Entebbe Southern Expressway’ gwaleetedde abantu ba Nganga okusattira nga balowooza nti yandiba nga ye muntu waabwe.\n“Bannange mutuyambe, naffe omuntu waffe yawambibwa,”bwatyo Nantaba bwe yawuliddwa ng’alaajanira abatuuze.\nABATTA EKALUNGAR BALI MU KKOOTI\nAbantu omunaana abaakwatibwa ku ttemu ly’eyali omubazi w’ebitabo owa Case Hospital, Francis Ekalungar baasimbibwa mu kkooti e Kajjansi , omulamuzi n’abasindika ku limanda e Kigo okumala wiiki ssatu.\nBano be baasunsulwa mu kibinja ky’abantu abaasoba mu 20 abaasooka okukwatibwa amagye okwali abakulembeze ba Boda boda 2010 ekulirwa Abdallah Kitatta.\nHuzairu Kiwalabye, muganda wa Kitatta y’omu ku bavunaanibwa okwenyigira mu ttemu lya Ekalungar.\nBano omugenzi baamuwamba ava okukola, teyaddamu kulabikako okutuusa lwe baazuula omulambo gwe e Kajjansi mu bitundu by’e Ntebe nga bagwokezza.\nAbalala abavunaanibwa ku musango guno kuliko; Muzamiru Mawa, Resty Goretti Nalunga, Deo Yiga, Hamza Mulema, Vincent Chandir , Kikandi Muhindo munnansi wa Congo ne David Bizimana naye owe Congo.\nABAAWAMBA KAKAMA BAABASIBA EMYAKA 100 BULI OMU\nMu October wa 2012, omulamuzi Faith Mwondha yasalira Brian Sajjabi ne Mellon Nabaasa emyaka 100 oluvannyuma lw’okusingisibwa omusango gw’okuwamba n’okutta Kham Kakama eyali ow’omwaka ogumu n’ekitundu mu 2010.\nKakama baamuwamba okuva mu maka ga bazadde be e Bugoloobi.\nBaabasaba babawe ssente okumuyimbula, era wadde baabasindikira obukadde 30 kyokka era baasanga bamusse.\nOmulambo baagusanga guvundira mu kasasiro eyali asuuliddwa ku kkubo. Ye munaabwe Gordon Tumusiime gwe baali naye baamusiba emyaka 60 gyokka olw’okuba yakkiriza omusango nga bukyali.\nMUNNANSI WA ERETRIA BAAMUTTA\nDecember 2016, munnansi wa Eritrea, Daniel Weldo yawambibwa omujaasi wa UPDF, Capt. Hakim Mangeni ng’ali ne Ben Lumu ne Rucy Katuramu.\nBaamubbako obukadde bubiri eza Euro ne bamutta omulambo ne gusuulibwa e Kenya.


Bukedde Online - 'Ssente nzifuna mu bikongoliro'\n'Ssente nzifuna mu bikongoliro'\nEggwanga liirino abakazi gye bafuga abasajja\nMoses Lumala yafuna atya ettaka lya famire...\nJoan Nakigudde yasalawo okuteeka kaabuvubuka ku mabbali n''asalawo okugenda mu kasasiro ow''enjawulo ng''anoonyereza ku ngeri gy''ayinza okumuggyamu ekintu eky''omugaso afune ssente nga bw''ataasa n''obutonde bw''ensi. Anyumya bw’akola emirimu gye.\nJoan Nakigudde yasalawo okuteeka kaabuvubuka ku mabbali n'asalawo okugenda mu kasasiro ow'enjawulo ng'anoonyereza ku ngeri gy'ayinza okumuggyamu ekintu eky'omugaso afune ssente nga bw'ataasa n'obutonde bw'ensi. Anyumya bw’akola emirimu gye.\nNnamaliriza emisomo gyange omwaka oguwedde nga nnafuna diguli mu Industrial Art and Design mu yunivasite e Kyambogo. Mu diguli eno naggyamu essomo limu erikusindika okunoonya kasasiro n'omukolamu ekintu eky'omugaso.\nNnasoomoozebwanga nnyo mukusoma nga ndowooza bye nsobola okukola mu kasasiro. Lumu twasindikibwa okubaakokye tukola okuva mu kasasiro ku byalo.\nMukama yannyamba ne nsanga nga sizoni ya kasooli ate nga maama yamulimanga n’amusuubuza mu mpeke.\nNnasanga ebikongoliro bya kasooli bingi era ne ntegeeza maama ku kirowoozo ky’okubaako kye mmukolamu.\nEkirowoozo nnakifunira ku ddirisa ly’abasomesa eritaalina kkateni, ne ndowooza ku kugikola mu bikongoliro.\nNnafuna ebikongoliro ne ntandika okubikubamu ebituli n'okubyabuluzaamu.\nTwali twasoma ku by'okugatta n'okufumba langi ez'enjawulo era buli kikongoliro kye nnamalanga okussaamu ekituli nga nkiwawulako n'oluwawu oluzungu oluvannyuma ne nkifumba mu langi gye njagala.\nKino nakyegezangamu enfunda nnyingi.\nBwe twatuuka mu bibuuzo ebyakamalirizo mu ssomo lino era kkateni yange gye nnakola y'emu ku pulojekiti ezaasinga era nakati yunivasite yagisigaza okusomesezaako abalala.\nNga tetunnaba kutikkirwa, nnalabanga bayizi bannange abakoze ebyokwewunda mu mbira n'ebipapula nange kwe kusalawo embira ezo nzikolemu ebikongoliro. Kyatuukirira era nakati mbikola.\nJoan Nakigudde nga alaga ebimu ku bintu byakola mu bikongoliro\nBye nkola mulimu\nEby'omu bulago, ebikomo, eby’oku magulu, ku matu, ebitimbibwa mu nju n'ebirala. Kkateni eno n'eby'omu bulago ebisinga nabyo osobola okubitimba mu ddiiro n'oliyooyoota kuba bikola ng'ekimuli.\nKati nkola n’ensawo z’abakyala ez’omu ngalo.\nEkigendererwa kyange kya kufuna katale k'ebweru kyokka sinnakituukako.\nWabula, byo bye nkolawo kati mbitunda mu myoleso egy'enjawulo, ku National theatre, wabweru wa Kampala ng'e Mbale, Soroti, Iganga, Rakai n'awalala.\nEbikozesebwa gye mbiggya\nKasasiro asinga mmuggya waka nga kuno kwe ngatta okunoonya obucupa n'obusaanikira bwa sooda obwa pulasitiika n'ebipapula bye nzinga ng'embira ne mbisiiga langi ze njagala.\nKkateni eyinza okuggweera mu 50,000/- ne ngitunda ku 100,000/- n'okusingawo.\nEbyokwewunda biva ku 10,000/- n’okusingawo. Obukwata ebisumuluzo butandikira ku 3,000/-.\nEbirala ebitimbwa mu nju ebiri mu ndabirwamu bitandikira ku 50,000/-.\nEbimu ku bintu byakola mu bikongoliro\nAbantu ababirabako beewuunya engeri gye mbikola. Kino kyongera okunkakasa nti ndi wa njawulo.\nNfunyeemu ssente ezimbeezaawo kuba sikyatawaanya bazadde.\nAbantu bangi bantaddemu obwesigwa, okugeza omukyala Dr. Rose Kirumira ow’e Makerere eyasiima pulojekiti yange n’ampa aw'okusula ku nju ze e Kiteezi ku bwereere nsobole okugenda mu maaso n'ekirooto kyange.\nNsomesezza abantu nga ntuukirirwa ebitongole eby’enjawulo ne nsasulwa.\nMu kiseera kino nsonda ssente kuddayo kusoma diguli eyookubiri.\nNnagulayo masiini eyange ne mpona okweyazika.\n1 Waliwo abantu abansaba okubakolera ebintu nga bagenda mu kuvuganya okw'enjawulo kyokka bwe bayitamu tebadda.\n2 Obutaba na byuma bikozesebwa eby’omulembe nsobole okwanguya emirimu.\nAbantu tebannabitegeera era bakoma ku akwewuunya tebagula.\nNkyalina kapito mutono era omuzirakisa asobola okunkwata ku mukono mmwaniriza.\n‘Ssente nzifuna mu bikongoliro’\nRwanda ne Tanzania balwanira semi za CECAFA\nSekaggya awadde Cranes obukodyo obumegga Senegal: Mugirumbe\nBobby yeekengedde Tanzania ku semi za CECAFA


Okukuza amazuukira – ensonga y’emmwanyi,okutiisatiisa bannansi ku butwa n’ebbeyi y’ebintu zibadde ku mwanjo – CBS FM\nKatikkiro wa Buganda Charles Peter Mayiga alabudde mu mivuyo egyetobese mu bitongole bya government ,byagambye nti bikola ebintu mu ngeri etafa ku bannansi.\nAnokooddeyo ministry yébyensimbi nÓkuteekerateekera eggwanga, ne ministry yébyobusuubuzi, olw’okuwuddiisa bannansi ku kirime ky’emmwanyi nga bagenderera okufiiriza bannansi,obuyinza bwonna nebabulekera kampuni engwiira yeba esalawo ku mmwanyi za bannauganda.\nKatikkiro abadde mu Lutikko e Lubaga mu kukuza olunaku lwámazuukira ga Yezu Kristu.\nAgambye nti waliwo enkola engenderere eyÓkulemesa abantu ba Ssabasajja okubaako nénsimbi mu nsawo nga ziva mu kirime kyémwaanyi, ng’abagwiira baweebwa ebbeetu erizisuubula wa tebaliiko avuganya.\nOkuva ku kkono Katikkiro Charles Peter Mayiga n’omukyala, wamu ne Katikkiro eyawummula Mulwanyammuli Ssemwogerere n’omukyala\nKatikkiro asabye abalimi bémwaanyi mu ggwanga lyonna obutassa mukono bazisimbe ate bazinywe nga bweguli ku matooke, gagambye nti nago gandissibwako obukwakkulizo abantu abeeyagaliza.\nSsaabasumba Paul Ssemogerere\nSsabasumba w’essaza ekkulu erya Kampala Paul Ssemogerere yakulembeddemu ekitambiro lya missa y’amazuukira ku lutikko e Lubaga, neyennyamira ku ngeri bannansi gyebakugirwamu okwoogera ku bintu ebibakosa,byagambye nti tebitwalibwa nga nsonga.\nSsaabasumba awakanyizza abo bonna abalemesa bannansi okwogera ku butwa obulowoozebwa okuweebwa abantu nga bubawebwa Bantu banaabwe, kyagambye nti ssi kikolwa kya bwakatonda.\nSsabasumba Ssemogerere agambye nti embeera eno etaddewo obunkenke era naye kimweraliikiriza, nategeeza nti tagenda kusirika nga abantu bakatonda bakuumibwa mu kutiisibwatiisibwa, era naasaba abakola ebivve bino babikomye.\nMungeri yeemu Ssabasumba atenderezza omugenzi Jacob L’Okori Oulanyah olwokulwanyisa enguzi mu ggwanga, bweyavaayo nategeeza nti enguzi etawaanya eggwanga teri mu bantu babulijjo, naakakasa nti efumbekedde mu bbo nga abaweereza mu wofiisi ennene era ez’obuyinza.\nAbasirikale ba Paapa nga bayingira lutikko ye Lubaga okwetaba mu missa y’amazuulira 2022\nGyebuvuddeko police eriko abantu mukaaga beyayita okukola sitatimenti,ku bigambibwa nti balina byebaayogera ku nfa yeyali sipiika wa parliament Javob Oulanyah.\nMu baayitibwa mulimu ne kitaawe w’omugenzi nga ye Nathan Lokori,eyayogera mu lwatu ku mikolo gy’okuziika, nti mutabani we yamubuulirako nti yali yawebwa obutwa.\nWabula alipoota eyasomebwa government yalaga nti omugenzi yafa bulwadde bwa kkokoolo.


Bukedde Online - Ssemaka bamusse omulambo ne bagusuula mu nnyanja\nDr. Machar owa Sudan alaajanidde Museveni-Yanguwa...\nKen Lukyamuzi ali ku ndiri: Mulwadde muyi!...\nOmulambo gwe gwasangiddwa guseeyeeyeza ku mazzi era tekyategeerekese oba abaamusse balina ssente ze baasoose okumubbako.\nNnamwandu, Allen Nina (ku kkono) ne muganda we ku kabangali ya poliisi kwe baatwalidde omulambo gwa Kizito mu katono\nABATEMU bateeze ssemaka ng’adda awaka ne bamutta oluvannyuma omulambo gwe ne bagusuula mu nnyanja ku bbiici ya Water Front e Busaabala.\nEddie Kizito abadde mutuuze e Busaabala ng’alina amaato agavuba ku nnyanja e Busaabala n’emirimu gye emirala.\nNnamwandu wa Kizito, Ninah Allen Kizito yategeezezza nti baali baafunamu obutakkaanya ne bba n’anoba n’omwana waabwe ow’emyaka omusanvu nti kyokka yabadde ali waabwe ne bamukubira essimu nti bba attiddwa.\nYagambye nti alowooza nga bba ayinza n’okuba yeesudde mu nnyanja mu bugenderevu kubanga aludde ng’amwetayirira adde mu maka kyokka ye n’agaana olwokuba ensonga ezaabatabula zibadde zikyaliwo.\nWabula ebigambo bya nnamwandu byawakanyiziddwa abatuuze ne poliisi abaategeezezza nti bwe baakebedde omulambo gwasangiddwako ebiwundu akabonero akakakasa nti omugenzi yasoose kuttibwa oluvannyuma omulambo gwe ne gusuulibwa mu nnyanja.\nAkulira okunoonyereza ku buzzi bw’emisango ku poliisi e Katwe, Justus Tumusiime yagambye nti omulambo baagututte okwekebejjebwa era bagguddewo fayiro nnamba SD REF 07/28/01/2016 okunoonyereza ku ttemu lino.\nAbatuuze mu kitundu baategeezezza nti bbiici eziri mu kitundu kino zeetaagako obukuumi obw’amaanyi olw’abamenyi b’amateeka okuzeeyambisa nga n’omwaka oguwedde batta omuntu ne bamusuulawo nga ne ku bbiici ya Bobi Wine baali basuddeyoko omuntu nga bamusse.


Ekigambo eri Ekkanisa. BNL Ministries - lug60\nBulamu Kigambo series\nFrom... Kristo Kye Kyama Kya Katonda Ekibikkuliddwa.\nEkisingira ddala mwagalanenga. Mwagalanenga mwekka na mmweka. Temu… si nsonga setaani ne bw’agamba ki! Kaakati muli kibiina kimu ekinene ekirungi naye mujjukire okulabula kwange, labayo, Setaani ekyo tajja kukiganya kusigala bwe kityo.\nNedda, ssebo. Ajja kukuba buli kintu, okusobola okubaako gw’anakwasa yesibe ku oyo. Ajja kuleeta omuntu akolokota oba atali mukkiriza, amutuuze awo, akunngaane nammwe kimpowooze bw’atyo, olwo abeeko obutwa bwateeka mu sempala oyo, atandike okubusaasaanya mu kkanisa. Ekyo temukyegattako. Temukolagana nakyo n’akatono. Musigale nga mwagalanira ddala nga muli balungi era ba kisa buli omu eri munne. Musabire omusajja oyo, naye alokoke, oba omukazi oyo, k’abeere ani, mubasabire busabizi. Era munywezagane.\nEra musigale n’omusumba wammwe. Labayo, oyo y’alabirira ekisibo, kale mumuteekemu ekitiibwa. Ajja kubalunngamya okubayisaamu, era, kubanga Katonda yamwawula ekyo okukikola.\nKati ekyo mujjukira? [Ekibiina kiddamu, “Amiina.”-Omuwa.] Omulabe wa kujja. Era bw’ajja munyweerere wamu bwe mutyo. Kale oyo setaani gw’akozesa ng’omulabe ku bibiri wa kufuluma oba kuyingira abe omu ku mmwe. Kye ekyo kyokka.\nTemwesalasalamu, oba-oba okwogera nga mweyawulayawula. Tuli omu. Siyinza kugamba nti “Ggwe omukono ogwa kkono, nku-nkusunguwalidde, nngenda ku kuggyako kubanga toli mukono gwa ddyo.” Oyo gwe mukono gwange ogwa kkono. Mwagala asigale awo. Wadde akasongezo k’engalo yange njagala, kabeererewo ddala, buli katundu konna ku mubiri gwange kabeererewo ddala. Era Katonda ayagala, ng’omubiri gw’abakkiriza, tusigalire ddala wamu, wamu fekka na fekka.\nEra ekyo mukirinako entambi. Mulina entambi ezikwata ku bye tukkiriza. Mulina entambi ezikwata ku nneeyisa mu kkanisa, engeri gye tweyisaamu mu kkanisa ya Katonda, engeri gye tulina okujjamu wano tutuule wamu mu bifo eby’omu Ggulu. Tosigala waka. Katonda bw’aba mu mutima gwo, toyinza na kulinda nzigi kuggulibwa okuyingira wano okunngaane ne baganda bo. Bw’oba nga teweewulira bw’otyo, olw’o nkugamba, kye kiseera gwe osabe.\nKubanga tuli mu nnaku za luvannyuma, Bayibuli w’egulumiriza… oba w’etukalaatiririra oku-oku, “nga bwe tulabira dala nti olunaku olwo lusembera, okwagalananga n’okwagala okw’Ekikristaayo n’okwagala okw’Obwakatonda, “okukunngaanira awamu mu bifo eby’omu Ggulu, ne-ne Kristo Yesu,” kale mwagalanenga. “ku kino abantu bonna kwe balimanyira nti muli bayigirizwa Bange, bwe mwagalana mwekka na mwekka.” Kye ekyo. Mubeere ddala wamu.\nOw’oluganda, bw’olowooza nti alina ensobi gy’akoze, oba mwannyinaffe, gamba, “Mukama, tonganya kumerukamu mulandira gwa bukyayi, kubanga ekyo kijja kubaako kye kimukosa, era nange Kristo kijja muggira ddala mu bulamu bwange.” Obutwa bwa asidi obwo obw’ettima, obw’obuggya, n’obw’obukyayi, ekyo kijja kukuggirako ddala Omwoyo Omutukuvu. Kijja kumugobawo wano ave mu Tabernacle. Kijja kutta Omwoyo wa Katonda, oba okumugobawo wano, kirumye omusumba wo. Kijja kukola buli kimu. Mulaba? Temukikola ekyo.\nMwongere bwongezi kunyweerera wamu bwe mutyo. Ssembeza e… Nyweza ekimyu, ng’ow’oluganda bwe yawadde obujulizi, ekiro kya luli omuweereza,wano ng’ayogera ku kubeera n’ekimyu, kye yalaba mu kwolesebwa. Ekyo… Ekyo ekimyumyula eky’okulwanyisa kya Katonda kyonna. Kyambale, kinyweze, mweyongere okwagalananga mwekka na mwekka. Mwagalanenga, mu buli ngeri. Buli omu ayogere ebirungi ku munne, buli muntu ayogere birungi ku munne, awo Katonda ajja kubaawa omukisa.\nGod's Law of Reproduction.\nFrom... Omulembe Gw’ekkanisa Ya Perugamo.\nKye ngezaako okubagamba kiikino wano. Etteeka ly'okuzaala liri nti buli kika kizaala ekyo ekikifaanana, era nga bwe kiri mu Olubereberye 1:11, ”Katonda n'Ayogera nti Ensi emere ebimera, omuddo ogubala ensigo, omuti ogw'ebibala, ogubala ebibala mu ngeri yaagwo, ku nsi bwe kityo bwe kyali.“ Obulamu bwonna obwali mu nsigo bwajja mu kimera ne buva mu kimera ne bugenda mu kibala. Etteeka lyennyini lye limu lye likola ku kkanisa leero. Ensigo yonna eyatandika mu kkanisa ejja kuvaayo efaananire ddala ensigo eyasooka kubanga nsigo y'emu. Mu nnaku zino ezisembayo Ekkanisa Omugole omutuufu (ensigo ya Kristo) ajja kutuuka ku Jjinja ery'oku ntikko, era y'ajja okuba ekkanisa ey'enkizo, ekika eky'enkizo, nga bw'amusemberera. Abo abali mu mugole bajja kumufaananira ddala (Yesu) n'okuba babeerere ddala mu kifananyi Kye. Kino kijja kuba bwe kiti balyoke basobole okwegatta naye. Bajja kuba omu. Bajja kubeerera ddala okweyoleka okw'Ekigambo kya Katonda omulamu. Amadiini tegasobola kuvaamu kino (nsigo nkyamu). Bajja kuvaamu bikwate byabwe na biragiro, nga bitabuddwamu Ekigambo. Okugattika kuno kuvaamu ekintu ekiyitibwa maleeto.\nOmwana eyasooka (Adamu) yali nsigo ya Katonda ey'Ekigambo ekyogere. Yaweebwa omugole asobole okuzaala. Eyo y'ensonga lwaki omugole yamuweebwa, azaale, aveemu omwana wa Katonda omulala. Naye yagwa. Yagwa (omugole) okuyita mu kutabula ezzadde. Yamuviirako (omugole) okugwa. Omwana owookubiri (Yesu), naye Ensigo ya Katonda ey'Ekigambo ekyogere Yaweebwa omugole nga Adamu bwe yaweebwa. Naye Yali Tannamuwasa, naye n'agwa (omugole). Oyo, okufaanana nga mukazi wa Adamu, yagezesebwa oba yali asobola okukkiriza Ekigambo kya Katonda abeere omulamu, oba okukibuusabuusa afe. Yabuusabuusa. Yaleka Ekigambo. Yafa.\nOkuva mu kabiina akatono ak'ensigo entuufu ey'Ekigambo, Katonda Ajja kuwa Kristo omugole omulungi. Omugole oyo mbeerera ya Kigambo Kye. Mbeerera lwa kuba tamanyi bikwate na biragiro byakolebwa bantu. Byonaa bye yasuubiza okulabisbwa ng'ayita mu mbeerera ajja kubituukiriza ng'ayita mu mugole.\nEkisuubizo kyajja eri Malyamu Embeerera. Naye Ekigambo ekyo ekyasuubizibwa yali Ye, Mwene, okulabisibwa. Katonda Yalabisibwa. Ye, Mwene, Ye Yakola mu kiseera ekyo n'Atuukiriza Ekigambo Kye ekyasuubizibwa mu mbeerera. Malayika ye yali aleese obubaka bwe. Naye obubaka bwa malayika bwali Kigambo Kya Katonda. Isaaya 9:6. Mu kiseera ekyo Yatuukiriza byonna ebyamuwandiikibwako kubanga yakkiriza (Malyamu) Ekigambo Kye.\nEmbeerera abo abali mu mugole bagenda kumwagala, era bagenda kuba n'obusobozi Bwe, obutanneeyolesa, kubanga Ye gwe mutwe gwabwe, era amaanyi gonna Gage. Bamugondera ng'ebitundu by'emibiri gyaffe bwe bigondera emitwe gyaffe.\nLaba enkolagana ennungi eya Kitaffe n'Omwana. Yesu Teyakola kintu kyonna okutuusa nga Kitaffe Asoose kumulaga. Yokaana 5:19 Embeera eno ennungi kati y'egenda okubeera wakati w'omugole Omusajja n'omugole omukazi. Amulaga (bba) Ekigambo Kye eky'obulamu. Akisembeza (omugole omukazi). Takibuusabuusa. N'olw'ekyo, tewali kiyinza kumulumya, wadde okufa. Kubanga ensigo bw'esimbibwa, amazzi gajja nate kugiyimusa. Ekyama kya kino kiikino wano. Ekigambo kiri mu mugole omukazi (nga bwe kyali mu Malyamu). Omugole omukazi alina endowooza ya Kristo kubanga amanyi kiki bba ky'Ayagala kikolebwe n'Ekigambo. Akola ekiragiro ky'Ekigambo mu Linnya Lye kubanga alima “bw'Atyo bw'Ayogera Mukama.” Olwo Ekigambo Omwoyo n'Akifuula ekiramu ne kituukirira. Okufaanana ng'ensigo esimbibwa n'efukirirwa, kituuka ku kukungulwa, ne kituukiriza ekigendererwa kyakyo.\nAbo abali mu mugole bakola ebyo byokka by'Ayagala. Tewali ayinza kubakozesa kirala. Balina bw'Atyo bw'Ayogera Mukama bwe kitaba bwe kityo basooka ne balinda. Bamanyi nti Katonda y'Alina okuba mubo ng'Akola emirimu, ng'Atukiriza Ekigambo Kye Ye Mwene. Teyamaliriza mulimu Gwe gwonna bwe Yali ng'Akyali ku nsi mu buweereza Bwe n'olw'ekyo kaakati Akozesa omugole era Akola mu ye. Ekyo akimanyi, kubanga ekiseera tekinnatuuka Ye abeeko ebintu ebimu by'Akola by'Ateekwa okukola mu kiseera kino. Naye kaakano Ajja kutuukiriza omulimu ogwo gwe Yalekera ekiseera kino eky'enjawulo ng'Ayita mu mugole.\nKati ka tuyimirire nga Yoswa ne Kolebu. Ensi yaffe ensuubize etandise okulabika ng'eyaabwe bwe yatandika. Kati Yoswa litegeeza “Yakuwa Omulokozi”; era aliwo ng'ekifaananyi ky'omukulembeze w'ebiseera ebivannyuma ow'okujja eri ekkanisa nga Pawulo bwe yajja ng'omukulembeze eyasooka. Kolebu y'aliwo ng'ekifaananyi ky'abo abaasigala ne Yoswa nga beesigwa.\nGolokoka, yaka; kubanga omusana gwo gutuuse, n'ekitiibwa kya Mukama kikuviiriddeyo.\nKubanga, laba, ekizikiza kiribikka ku nsi n'ekizikiza ekikutte kiribikka ku mawanga: naye Mukama alikuviirayo n'ekitiibwa kye kirirabikira ku ggwe.\nKristo Kye Kyama


Bukedde Online - Abdallah Kitatta Kooti emukunyizza n'awunga\nAbasama bavudde mu Amerika ne beekuba embaga...\nKitatta ng'ali mu kaguli ka kkooti\nABUDALLAH Kitatta awunze mu kkooti n’agamba omulamuzi, : SSebo Oweekitiibwa omulamuzi, nze obwongo tebukyakola bulungi. N’agattako: Ensonga zange nazikwasa balooya bazitambuze. Abo banjogerere, nze obwongo tebukyakola bulungi. Olwo yabadde asimbiddwa mu kkooti y’amagye e Makindye eggulo.\nKkooti bwe yatandise, balooya ba Kitatta ne beemulugunya nti, tebaafuna kkopi ya bujulizi bw’omujaasi wa CMI, Pvt. Richard Kasaija. Ono yalaga emmundu ssatu ezigambibwa nti zaakwatibwa ne Kitatta.\nBalooya baagasseeko nti, abajaasi abakuuma enkambi y’e Makindye baabalemesa okulaba omusibe waabwe Kitatta noolwekyo tebuba bwenkanya okuwoza nga teboogedde na muntu waabwe. Ssentebe wa kkooti eno Lt. Gen. Andrew Gutti yalagidde bafulume ebweru basooke boogere.\nBaafulumye essaawa zigenda mu 5:00 ne bakomawo ku ssaawa 6:00 ez’emisana. Nga bakomyewo, omuwabuzi wa kkooti mu by’amateeka, Col. Richard Tukachungurwa yatandise okusoya Kitatta ebibuuzo okuli oba aliko omuntu yenna ku bali ku kakiiko akawulira omusango gwe balinako ensonga yonna emulobera okubawozesa. Kitatta kwe kuddamu: Ssebo Omulamuzi, obwongo bwange tebukyakola bulungi. Ensonga nnazikwasa balooya banjogerere.\nOkwogera ebyo yabadde akutamye ng’omutwe gwe guwaniriddwa omukono, gwe yabadde awese okuva ku lubaawo lw’akaguli. Kitatta akulira aba bodaboda 2010, avunaanibwa n’abalala 12 emisango gy’okusangibwa n’emmundu ssatu n’amasasi mu bumenyi bw’amateeka n’ebyambalo by’amagye.\nKitatta yakwatibwa January 20, 2018 ku woteeri ya Vine Tea e Wakaliga mu Lubaga. ABALALA ABAVUNAANIBWA Abalala abavunaanibwa ne Kitatta kuliko kuliko Joel Kibirige , Matia Ssenfuka, Hassan Ssebatta, Jonathan Kayondo, Hassan Ssengooba, Ssande Ssemwogerere, John Ssebandeke, Husein Mugema, Amon Twinomujuni, Fred Bwanika, Ngobi Sowali ne Ssekajja Ibrahim.\nKitatta bwe yasabye balooya be bamwogerere olwo looya Shaban Sanywa n’asaba aweebwe amannya g’abali ku kakiiko ka kkooti asooke abanoonyerezeeko ayongere okubamanya.\nOmuwabuzi wa kkooti mu by’amateeka Col. Tukachungurwa n’ayanukula nti tekyetaagisa kubuuliriza ku batuula ku kkooti wadde nga ddembe lya Kitatta okubamanya. Wano kwe kusoma olukalala lw’abatuula ku kkooti y’amagye. Bano kuliko; Lt. Gen. Andrew Gutti (ssentebe), Brig. Joseph Arocha, Maj. Sarah Navuga, Maj. Henry Serugo (Mulungamya wa byabufuzi), Capt. Teopisita Girama Opar, Capt. Paul Mugerwa, W01. Paul Kamya, Col. James Rubahika, Maj. David Karyabashishsa, Maj. Frank Tumwesigye, W01. Jimmy Omara ne Col. Richard Tukachungurwa( omuwabuzi wa kkooti mu by’amateeka).\nNg’amaze okugasoma, balooya ba Kitatta baabuuzizza Pvt. Kasaija ku bujulizi bwe yawa. Yali omu ku baakwata Kitatta era agamba ye yamuggyako pisito eyali ewundiddwa mu zaabu.\nEkibuuzo: Emmundu ze mwakwata mukimanyi nti zaali za muserikale wa poliisi Ngobi Sowali eyali akuuma Kitatta? Kasaija: Abaali mu mmotoka mwe twasanga emmundu tebaatugamba nti za muserikale. Baagamba nti emmundu zaffe. Emmotoka yalimu abantu babiri era bombi ne tubakwata. Looya (Shaban Sanywa): Pisito eya zaabu, mwagisanga ne Kitatta oba mulina we mwagiggya? Kasaija: Nze nnayingira mu kisenge kya wooteeri Kitatta mwe yali.\nNamusanga ne pisito eyo. Looya: Ani yakubuulidde ebigambo by’olina okwogera mu kkooti? Kasaija: Tewali yambuulidde bya kwogera. Era tewali yankase. Njogera bye nnalaba. Nze nnakwata Kitatta. Looya: Bwe tunaaleeta akatambi akaakwatibwa kamera za wooteeri nga kalaga obujulizi bulala okuva ku by’oyogedde, kkooti etwale bujulizi bwo oba ebiri ku katambi? Kasaija: Okwo kunaaba kusalawo kwa mulamuzi Looya:Tulina akatambi akaakwatibwa kamera za wooteeri.\nByonna by’oyogedde bulimba. Akatambi kalaga nga Kitatta teyalina mmundu. Pisito mwe mwagireeta okugimusibako. Omulamuzi: Ssebo omulimu gwo kuwolereza Kitatta. Tofuuka mulamuzi. Looya: Nsaba kkooti eyimirire.\nNsaba omulamuzi ampe ekiragiro nkitwale ku wooteeri ya Vine Tea, Kitatta gye yali bampe akatambi nkalage kkooti mu lujjudde. Ensi yonna emanye nti omujulizi alimba. Ebikolwa bye biswazizza eggwanga lyonna, abantu abakulu okupanga obujulizi. Col. Tukachungurwa: Ssebo looya ky’ogamba wooteeri erina kamera ne mu bisenge by’abagenyi? Kitatta baamukwatira mu kisenge.\nMu wooteeri ze tumanyi, abapangisa ekisenge babeera mu bulamu bwa kyama. Kamera yalaba etya ebyali mu kisenge kya Kitatta? Era ani anaakakasa nti akatambi ako si kapangirire? Looya: Akatambi ke njogerako tekalaga byali mu kisenge. Kalaga ebyali ku madaala ne mu lukuubo nga Kitatta bamutwala talina mmundu.\nAbajaasi abaamukwata be baalina emmundu. Omulamuzi: Ekiragiro ekisaba wooteeri akatambi nja kukibawa. Col. Tukachungurwa: Muli ba ddembe okubeera n’akatambi. Kyokka mujja kukeeyambisa nga mutandise okwewozaako. Omulamuzi: Omujulizi (Kasaija) togenda wala kuva mu Kampala kubanga okyetaagibwa. Kkooti njongeddeyo okutuusa nga August 7, 2018.\nKitatta yatuuse ku kkooti ku ssaawa 3:30 ez’enkya ng’ali ku loole y’amagye ne banne. Yabadde ku mpingu ku mikono ate banne 12 baasibiddwa enjegere amagulu. Kitatta yabadde musanyufu era olwafulumye n’abuuza abantu be nti “bannange gye muli?” N’awanika ebigalo by’emikono gyombi mu bbanga, olwo n’ayingira akaduukulu ka kkooti ng’awaga.\nKyokka we yayingiridde akaguli okutuusa kkooti we yayabukidde yabadde awotose. Obwedda omusango gugenda mu maaso ng’aluma emimwa, okukoteka omutwe n’okuguwummuza ku lubaawo lw’akaguli. Balooya ba Kitatta abalala ye Martin Mututa ne Jimmy Muyanja.


Museveni atikkidde abavubuka n'abakyala mu Wakiso n'abasuubiza obukadde 500\nMuzeeyi Erisa Ssettuba 78, ebintu byamutabuseeko nga mukyalamukulu Betty Nakityo amusika amuzza Kawanda gye babeera, ate ng'abooludda lwa mukyalamuto Martha Teopista Nakakooza bamusika bamuzza mu Kkanisa, embaga ereme kufa.\nNakityo yabadde n'abamu ku baana omunaana be baazaala ne Ssettuba be baasose ku Kkanisa era emmotoka omwabadde Ssettuba olwatuuse, ne bagenda butereevu okusikayo Ssettuba bamuzze eka nga bwe balayira nti, "Ka gwake, k'etonnye, eno embaga teriiyo!"\nBestman James Nsubuga naye yasimbye nnakakongo era awo olutalo we lwatandikidde era Bestman baamusottedde wansi ne bamuleka awo ne bakunguzza Muzeeyi Ssettuba ne bamuyingiza emmotoka y'abaana be abakulu bamuzze e Kawanda.\nAbooludda lwa Nakakooza (omugole omukyala) nabo baasaze mangu amagezi ne baleeta emmotoka endala ne bagikiika mu mulyango ne ggeeti y'Ekkanisa ne bagiggala; olwo emmotoka eyabadde ebuzaawo Ssettuba n'ebula w'eyita.\nEmmotoka Nakityo mwe yabadde baagiggyeemu omukka ne bagikoona n'endabirwaamu okutuusa lwe baggyeemu Ssettuba eyabadde takyafaananika.\nOluvannyuma lw'olutalo, omugole omukazi yatuuse era Ssettuba ne Bestman ne beerongoosa ne bayingira Ekkanisa ne babagatta wakati mu by'okwerinda ebyabadde binywezeddwa.\nMu kiseera ekyo Nakityo n'abaana baabadde batwaliddwa e Nateete ku poliisi okukola siteetimenti era baagenze okubimaliriza ng'okugatta kuwedde.\nRev. Abraham Lubega Kisaakye ow'Ekkanisa ya Nateete Mackay C.O.U yategeezezza nti Erisa Ssettuba ne mukyala we Nakakooza baabatuukirira ne beewandiisa nga baagala okugattibwa mu bufumbo obutukuvu era ne baweereza ebirango byabwe mu Kkanisa ya St. James Kawanda ebatwala ne birangibwa ne biggwaayo nga tewali avuddeyo kuwakanya kugattibwa kwabwe.\nYagambye nti kkanisa teyinza kumanya buli kimu ekikwata ku bantu baagala kugattibwa naddala singa balangibwa ne watavaayo muntu n'omu awakanya kugattibwa kwabwe.\nYayongedde nti ebyabaddewo ku Lwomukaaga babadde tebabisubira era y'ensonga lwaki embeera bwe yakkakkanye emikolo gyasobodde okugenda mu maaso nga bamaze okutunula mu nsonga ne bakizuula nti okubagatta tekimenya mateeka ga Kkanisa era tekimenya mateeka ga nsi.\nKyokka kino Nakityo yakiwakanyizza ng'agamba nti baatwala ebbaluwa eyava e Namirembe ng'eyimiriza embaga era ne bagitwalira abaddukanya Ekkanisa e Nateete ku Lwokuna, kyokka tebaawulirizibwa era baasooka kubategeeza nti embaga eyimiridde, wabula ne babayita emabega ne bagenda mu maaso n'enteekateeka.\nNakityo yabadde agamba nti yayanjula Ssettuba mu 1974 era balina empapula ezikakasa ekyo era ng'agamba nti kikyamu ate okufumbiriganwa n'omukyala omulala.\nKigambibwa nti baali baakubagattira Kawanda kyokka bwe beekengera olutalo, kwe kusaba ow'e Kawanda abasindike e Nateete babagattire okumpi n'ekifo we baabadde bategese okusembereza abagenyi ekya Martyrs Church Busega.\nMunnamateeka Luyimbaazi Nalukoola yagambye nti Nakityo bw'aba alina ebiwandiiko ebiraga nti okwanjula kwaliwo era ne kuwandiisibwa mu kitongole ekiwandiisa obufumbo, asobola okugenda mu kkooti n'awakanya obufumbo obwo; kyokka bw'aba talina bujulizi bulaga nti okwanjula kwaliyo yakoze ensobi okugezaako okutaataaganya emikolo.\nEBIRI EMABEGA W'OLUTALO\nNakityo yategeezezza nti bba alina abantu be yayise "Bamafi a" abaamuyingizza eby'okugattibwa ne Nakakooza nga kye babala kwefunza byabugagga naddala ettaka omwami ly'alina.\nYagasseeko nti bba bazze bamutunza ettaka nti era n'ettaka kwe bali e Kawanda baamumatiza n'atundako ekitundu era ssente ne batwalako ekitundu.\nYagambye nti bba olumu yamugamba nti ettaka lyabwe n'amayumba e Kibuye alitaddemu abapangisa, wabula agenda okukizuula ng'awasirizzaamu omukazi nnamba bbiri. Margaret Nalele nnamba bbiri yabaddewo mu Kkanisa mu kugatta.\nBestman James Nsubuga


Bukedde Online - Balaze akabi akali mu njala enkolerere\nBalaze akabi akali mu njala enkolerere\nOmupangisa by'olina okumanya ku bbulooka w'ennyumba\nEngoye eziyisa empewo nzettanira\nEnjala enkolerere abawala bangi abazeenaanika babeera bagole, wabula zeetaaga okwegendereza kubanga zikulubula enkasi z'abasajja ne zibaleetera amabwa. Ate oluusi zikulubula ebbakuli z'abawala bennyini ababa bazeenaanise nga bali mu kunaaza ebbakuli zaabwe olwo kajjampunui n'abalagala mu bbwa.\nOmusono gw'abawala okukuza enjala, oba okuzipangisa zibongere okwezigula abasawo bakikubyemu ebituli. Enjala zino, nga na bangi abazeenaanika babeera bagole, zeetaaga okwegendereza kubanga zikulubula enkasi z'abasajja ne zibaleetera amabwa. Ate oluusi zikulubula ebbakuli z'abawala bennyini ababa bazeenaanise nga bali mu kunaaza ebbakuli zaabwe olwo kajjampunui n'abalagala mu bbwa.\nEmisale egyo giyinza okuyitwamu okusaasaanya obulwadde nga mukenenya bwo bwezira wali kasale nga bwesogga musaayi.\nEmisale gino gijja ng'omukazi agezaako okwongera okukwata ku nkasi y'omusajja okwongera amaanyi mu busimu bw'omusajja obuleeta essanyu. Kati awo mu kutitibana oba okugujubana okubaawo, wayinza okutuusizza emisale ku musajja. Oluusi ku nkasi y'ennyini oba ku ntula z'omusajja. Awo akabi ne katandikira.\nAte ku ludda lw'omukazi, naye ayinza okufuna obulabe bwe bumu nga yeerongoosa oluvannyuma lw'okutuuka ku ntikko. Bw'aba yeesiimuula ssupu wa manzaali agaba gayiise oluvannyuma lw'okutuuka ku ntikko, enjala zino ziyinza okumuwabako ne zikulubula ebbakuli ye yennyini. Ayinza obutawulira bulumi kubanga yennyini y'aba yeekulubudde naye emisale gyo giba gizze. Era oluvannyuma bw'aba agenda okufuuyisa awulira ng'abalagalwa.\nAbasawo bagamba nti olw'okuba enjala zino abakazi ze bagula mu saluuni zibaako langi, ne langi eno teba nnungi nnyo ng'eyingidde mu bbakuli y'omukazi kubanga tomanya mwe baagikola ekiyinza okukuleetera okulwala kansa w'emmanga eyo ate obuzibu ne bujja.\nEkyo nno kitundu kimu. Naye ng'abakazi abeesibako enjala zino ku ngalo zaabwe, bangi balekera abasajja be bayingidde nabo ekisaawe enkwagulo mu mugongo oba mu bulago ne mu bitundu ebirala byonna mwe baba bakutte nga bali mu kaboozi. Jjukira nti akaboozi bwe kaba kaatabye, munno akunyweza ng'ayagala oba oluusi okukuweeweeta. Kati mu ttuluba eryo enjala zino we ziyinza okuwabira ate ne zikwagula bukwaguzi omusajja wo!\nAmbulance ekoze akabenje nga taliimu balwadde\nAb'e Njeru nabo bakungubagidde Moze Radio\nEngeri Mugabe gye baamuwamba\nBirungi: Omuzimu gwe gwangoba ku ssomero lye kuba buli kiseera mmulaba\nKyambadde: Omupiira yagwagala, yagusamba era gwe gwamutta...


Bukedde Online - Owa 'Zubair Family' bamusibidde mu kkomera ly'abatujju- Mukazi we atwalidde Kayihura Abaana\nOwa 'Zubair Family' bamusibidde mu kkomera ly'abatujju- Mukazi we atwalidde Kayihura Abaana\nAb'e Mbarara mulidde nga balimi Bukedde Fa...\nAMAZE ennaku nnya nga tamanyiddwaako mayitire. Ku Lwokutaano lwe baazudde nti Omulangira Joe Nakibinge, azannyira mu ‘Zubair Family’ ku Ttivvi nti ali mu kkomera e Nalufenya, gye basibira abatujju!\nMukyala we, Maria Bankiiya yasitudde abaana n’abamu ku booluganda lw’omusajja ne bagenda ku poliisi e Naggulu. Eno gye baakamutemedde nti bba ali mu kkomera n’ayoza ku mmunye nga bw’alaajana nti, “kale bw’aba ng’alina omusango mutubuulire oba mumutwale mu kkooti avunaanibwe naye si kumuteeka Nalufenya...!\n” Nakibinge omutuuze w’e Kakindu, Kawuku ku luguudo lw’e Ntebe muzannyi wa Binnayuganda mu kibiina kya Zubair ekizannya. Azannya Ekirungo ky’omukwano ogulagibwa ku Bukedde TV1 ate mu ‘Zubair’ yazannya nga looya wa famire).\nOMUKYALA ASITUDDE ABAANA N’ABATWALIRA KAYIHURA\nOluvannyuma lw’ennaku nnya ng’omuntu waabwe tebamulaba yadde okumuwuliza, ku Lwokutaano mukyala wa Nakibinge (Bankiiya) yasitudde abamu ku baana be n’abatwala ew’omuduumizi wa poliisi Gen. Kale Kayihura ng’agamba talina ky’abaliisa ate nga nabo bamubuuza ‘ddadi yalaga wa?\n’Bankiiya eyabadde ne Derrick Mutema, akola ne Nakibinge mu kkampuni ya Winsor Consultancy Firm e Lubaga ssaako nnyina wa Nakibinge, Eve Kalembe, e Naggulu ku kitebe kya poliisi Kayihura tebaamusanzeeyo kyokka waliwo omu ku bayambi be eyabayambye okuzuula omuntu waabwe gy’ali.\nOKULABA NAKIBINGE OSOOKA KUFUNA BBALUWA\nOmumyuka wa Kayihura yabategeezezza nti okulaba omuntu waabwe e Nalufenya, balina okusooka okufuna ebbaluwa okuva ew’omuduumizi wa poliisi. EYASEMBYE OKWOGERA NE NAKIBINGE AYOGEDDE Ng’oggyeeko okuzannya fi rimu, Nakibinge mukozi mu kkampuni ya Winsor Consultancy e Lubaga ekola ku by’okwekulaakulanya.\nMaama wa Nakibinge Eve Kalembe ate ku ddyo ye mukyala we n'abamu ku baana be\nMukozi munne, Derrick Mutema agamba, “Nakibinge abaamukutte baamusanze ku minisitule y’ebyenguudo n’emirimu gye yagenze okusisinkana omukungu omu.\nYankubidde essimu n’antegeeza nti gw’agenze okulaba tannamulaba. Nga wayise essaawa emu (ku ssaawa 3:30 ez’oku makya) yazzeemu okunkubira essimu ng’antegeeza bw’afunye obuzibu nti waliwo abamukutte kyokka tabamanyi era tamanyi kye bamuvunaana.” Mutema yagambye nti yakubira Nakibinge essimu naye kye yasemba okuwulira ng’agamba, ‘ndaba ndi Kololo...’ “Ekyaddako ssimu kuvaako,” Mutema bwe yannyonnyodde. Wano we baatandikidde okuyigga Nakibinge ku poliisi ez’enjawulo.\nKu Lwokubiri, Bankiiya (muka Nakibinge) yagenze ku poliisi ya CPS mu Kampala n’aggulawo omusango gw’omuntu we okubula ku fayiro nnamba SD Ref;40/03/05/2016. Oluvannyuma lwa Nakibinge okubula, baafunyeessimu ezitategeerekeka gye ziva. “Eyasoose yabadde etutegeeza nti omuntu waffe ali Kireka ku SIU.\nEno twatuuseeyo kyokka ne batutegeeza nti taliiyo. Twazzeemu okuwulira nti ali Nalufenya kyokka ne batugamba eyo okugendayo omala kufuna bbaluwa era gye tulinze,” Bankiiya bwe yagambye.\nPOLIISI EYOGEDDE Omwogezi wa poliisi mu ggwanga, Fred Enanga bwe yatuukiriddwa ku ssimu ku nsonga eno, yategeezezza nti kituufu Nakibinge yakwatiddwa era akuumibwa Nalufenya, ekifo ekimanyiddwa gye bakuumira abali ku misango gy’obutujju.\n“Sirina ky’amaanyi kye nnyinza kukubuulira ku nsonga za Nakibinge okugeza emisango egyamukwasizza. Naye kye njagala okukukakasa, ali mu mikono gya poliisi e Nalufenya.\nNsuubira aba famire ye bamanyi ekyamukwasizza.”KU Lwokutaano, aba Zubair baatudde okusala entotto okuyamba munnaabwe. Bbosa Sserunkuuma, akulira ekibiina kino yagambye, “Nakibinge tuludde naye okuva mu 2009 era musajja mulungi.\nTubadde tuteekateeka mbaga ye nga n’enkiiko zitandika lwaleero (yabadde ategeeza ku Lwakutaano). Ndowooza yakwatiddwa lwa byambalo by’amagye bye yakozesa mu fi rimu emu. Naye ebintu ebyo bwe tumala okubikozesa tubizzaayo. Kasita tuzudde gy’ali.”\nCEFAFA; Abazannyi ba KCCA bagenze babanja\nGavt. esanyukidde eky'abasomesa b'e Makerere okuyimiriza akeediimo


Bukedde Online - Poliisi ekunyizza omusumba Mbonye\nEkinnya ku ppaaka ya USAFI kitabudde abasaabaze ne baddereeva\nSsaabalabirizi omuggya amaze okuwandiika e...\nMbonye yeeyanjudde ku kitebe kya bambega e Kibuli Ku Mmande nga yasooka kuyitibwa nga October 21, n’atagendayo era poliisi n’emuwa ekiragiro nti singa alemererwa okweyanjula bagenda kumunoonya yonna gy’ali. Abagoberezi be n’abakulu b’ekkanisa ye be bamu ku baamuwerekeddeko e Kibuli.\nBAMBEGA ba poliisi bakunyizza omusumba Elvis Mbonye ow'ekkanisa ya Zoe Fellowship Ministries (ZFM) e Lugogo ku bigambibwa nti yafulumya ekiwandiiko ekitaataaganya kampeyini ya gavumenti ey'okugema abaana.\nMbonye yeeyanjudde ku kitebe kya bambega e Kibuli Ku Mmande nga yasooka kuyitibwa nga October 21, n'atagendayo era poliisi n'emuwa ekiragiro nti singa alemererwa okweyanjula bagenda kumunoonya yonna gy'ali. Abagoberezi be n'abakulu b'ekkanisa ye be bamu ku baamuwerekeddeko e Kibuli.\nBaamuvugidde mu mmotoka eza bbeeyi eziriko amannya ge nga yawerekeddwaako ne bboodabooda. Baamubuuzizza ky'amanyi ku kiwandiiko ekyafulumira ku mukutu gwe ogwa ‘Face Book' nga October 9 ne 10 n'akyegaana n'agamba nti tasimbirangako nteekateeka za Gavumenti ez'okugema abaana ekkuuli.\nYayingidde ne Pulezidenti wa DP, Nobert Mao eyabaddewo nga looya we ate nga mukwano gwe. Omwogezi w'ekitongole ekinoonyereza ku buzzi bw'emisango Charles Twine yategeezezza nti baamuyimbulidde ku kakalu ka poliisi.\nMao akambuwadde n'ayimiriza abadde omuteesiteesi w'ekibiina\nLT. Gen. Henry Tumukunde ayingidde office n'alabula ba Kifeesi-Mmanyi buli nsonda ya Kibuga era muwedde\nAbadde abba 'number plate' z'emmotoka e Nabweru akwatiddwa\nKayihura by'akoze n'ebimulemye mu kisanja kye: Obumenye bw'amateeka bumulemye okumegga


Bukedde Online - Leero mu Okikola otya: Rose Atwine okukola ssigiri ezikozesa amaanyi g'enjuba kumuliisa nga muloodi\nLeero mu Okikola otya: Rose Atwine okukola ssigiri ezikozesa amaanyi g'enjuba kumuliisa nga muloodi\nLeero mu okikola otya: Joy Nume eyali omup...\nRose Twine 40, ye nannyini kkapuni ekola ssigiri ezikozesa amaanyi g’enjuba eya Eco Stove e Wakaliga mu Kampala era ng’alina amatabi mu bitundu eby’enjawulo.\nTw ine ng’alaga ezimu ku ssigiri z’akola ezikolera ku maanyi g’enjuba.\nAlaga ng’omukyala bwasobodde okuyimirizaawo kkampuni eno wakati mu kuvuganya. Ndi mutuuze w’e Kabojja mu zooni ya Kabojja Hill.\nOkutandika bizinensi eno kyali kirooto kye nali mbuusabuusa oba kiyinza okutuukirira. Twazaalibwa abaana 25 era embeera teyali nyangu wadde taata eyali omukozi wa Gavumenti ate nga mulimi yasobola okutuweerera.\nPulayimale nagisomera Rukungiri, siniya eyookuna nagimalira Uganda Martyrs Namugongo ate eyoomukaaga ku Progressive S.S e Bweyogerere mu 1995. Mu 1995 nga tegunnaggwaako, taata yansindika e Bungereza nsome obusawo bw’obuzaalisa mu City University, London.\nKye nzijukira twasomanga tusasulwa omusaala era eno ye yali entadikwa yange kuba buli ssente ze nafunanga nga nterekako kuba nalina essuubi okudda mu Uganda ntandike okwekozesa.\nWabula nalaba ng’obusawo tekwali kuyitibwa kwange, era bwe namaliriza okubusoma ne nsalawo okusoma obusomesa mu ACA Institute e London.\nNga mmalirizza nafuna omulimu mu kitongole kya London Borough of Harimgey (wano mu Uganda kye wandiyise KCCA nga) nga kikola ku kasasiro, era eno gye nafunira ekirooto eky’okukola ssigiri okukendeeza ku kusala emiti mu Uganda.\nNga sinakomawo mu Uganda, nasooka ne noonyereza okuzuula ebizibu abantu baffe bye basanga era nalina okusooka okusoma dipuloma mu kunoonyereza ku mbeera eno.\nOlwo kkampuni ne ngitandika mu 2010, wabula bizinensi yange teriimu ssente za looni kuba kye nali ηηenda okukola nali nkyetegekedde.\nSaasooka kulowooza ku kifo we nnaakolera era natandikira mu maka gange okumala emyaka ebiri, abantu bwe baategeera omulamwa gw’ebintu bye nkola nga ne bizinensi egaziye ng’awaka sigyawo kwe kusalawo okufuna ekifo buli muntu w’asobola okunsanga.\nBizinensi ezze ekula mpola okutuusa weetuuse wano olwaleero. Wabula okubeera wakati mu kuvuganya si kyangu nga weetaaga okuyiiya buli lukya, era essigiri gye nasooka okukola nagikyusaamu okwongera ku mutindo.\nBye ngoberera 1 Obwesigwa: Bw’obeera omwesimbu ate ng’okola bulungi n’abantu beeyongera okukukkiririzaamu ne bakunywererako n’okukufunira bakasitoma abalala.\n2 Obumalirivu n’obuvumu: Abantu abamu batya okutandika bizinensi nga zino ezeetaaga okuyiiya, amagezi n’amaanyi okusobola okufunamu.\n3 Obutalowooza kisusse ku ssente z’ogenda okufunamu: Buli muntu ayagala okufuna mu kintu ky’otaddemu amaanyi sooka olowooze ku bizinensi gy’eraga nga tonnalowooza ku ssente z’ogenda kufunamu.\n4 Okwenyigira mu mirimu: Buli nannyini bizinensi alekera abakozi nga ye tamanyi na ntambuza yaayo n’alinda ssente akola kikyamu. Nze nneenyigira mu buli kyetaagisa okukola essigiri okusobola okumanya bizinensi yange.\n5 Okukola obuteemalira: Kino nkikola nga buli kiseera mu bizinensi nyongeramu ebipya n’okwongera okunoonyereza okusobola okumanya ekirungi n’ekitali.\n6 Okukolera awamu n’abakozi n’okubakolako omukwano ogubaako we gukoma kikuyambe okumanya ebiri mu bizinensi by’oba tomanyi.\n'Mututaase omukazi anzise amaka'\nOmulamuzi alabudde abavunaanibwa ne Bobi Wine\nKanyama wa Bobi WIne agaaniddwa okuyimbulwa


Bukedde Online - Agambibwa okubba kasooli bamukubye amasasi\nOkutulugunya abakyala kweyongede -Abakugu...\nBayisizza bajeti ya bukadde 200 okuziika...\nABASERIKALE ba LDU baliko omuvubuuka gwe bakutte lubona mu lusuku ly’omutuuze ng’abba kasooli ne bamukuba amasasi agamuttiddewo ng’adduka.\nAbatuuze nga beetegereza omulambo gwa Twesigye eyattiddwa.\nAmos Twesigye, omutuuze ku kyalo Ssanga mu ggombolola y’e Gombe mu disitulikti y’e Wakiso ye yasangiddwa mu nnimiro ya Micheal Sewanyana. Kigambibwa nti baamusanze amaze okumunoga ng’amuteeka mu bukutiya ng’ayambibwako banne basatu wabula bo baasimattuse.\nSewanyana yagambye nti babadde ne munne nga bakuuma kasooli waabwe kwe kuwulira abantu abanuula kasooli ne baddukira ku poliisi. Yagambye nti baabadde banaatera okutuuka ku poliisi kwe kusanga aba LDU ne babannyonnyola embeera eyabaddewo bwe batyo ne\nbagenda okukwata ababbi. Ababbi bwe baawulidde abaserikale ne badduka kwe kubawereekereza amasasi agaakutteko omu.\nAbatuuze basanyukidde ekyakoleddwa abaserikale ne bagamba nti obubbi bwafuuka luyimba ng’ate abasinga okubatigomya baana ba ku kyalo.\nMaama wa Twesigye, Peace Rwamuccungulu ne mukyala we, Sharon Kobusingye bazze okulaba omuntu waabwe attiddwa kyokka baagambye nti nabo babadde tebamanyi nti Twesigye y’omu ku babadde batigomya ekyalo.\nSsentebe w’ekyalo kino, Don Katende yagambye nti babadde baakamugoba ku kyalo ng’atigomya abatuuze wabula mukama we, n’amwegayirira abeere ku kyalo kyokka n’amulabula okukomya obubbi.\nAkulira enkambi y’amagye e Kawempe, LT. Col. Mohammad Ondoga yategeezezza nti bakyagenda mu maaso n’ekikwekweto eky’okunoonya buli eyeenyigira mu bumenyi bw’amateeka.\nYasabye abatuuze okukola basobole okwebeezaawo n’asaba abazadde okubuulirira abaana baabwe okwewala ebyatuuse ku Twesigye.\nPoliisi y’e Matugga yazze n’etwala omulambo mu ggwanika ly’eddwaaliro e Mulago ng’okunoonyereza bwe kugenda mu maaso.


Bukedde Online - Paasita wa Full Gospel ebyobugagga bya mukyala we bimukwasizza\nMuseveni awadde Gen. Tumwine ebiragiro\nPOLIISI ekutte paasita lwa kujingirira biwandiiko n’ekigendererwa ky’okutwala eby’obugagga bya mukazi we eyafa.\nPaasita Zziwa ne mukyala we Dr. Namutebi ku mbaga yaabwe.\nPaasita Samuel Bashan Zziwa, omubuulizi w’enjiri mu kkanisa ya Full Gospel Church e Makerere ye yakwatiddwa ku bigambibwa nti yajingiridde ebiwandiiko ng’ayagala okubikozesa okufuna obuyinza ku byobugagga bya mukazi we Dr. Agnes Namutebi eyali omusomesa mu Yunivasite e Makerere eyafa nga July 12 2017.\nOkujingirira ebiwandiiko kigambibwa nti yakukola ayambibwaako looya, paasita mukwano gwe ne ssentebe w’ekyalo.\nOkukwatibwa kwa paasita Zziwa kyaddiridde aba famire ya Dr. Namutebi okuzuula fayiro gye baabadde batutte mu kkooti e Makindye ng’asaba aweebwe obuyinza obwenkomeredde ku bintu bya mukazi we kyokka nga ataddemu n’ebya taata w’omugenzi Polof. Henry Ssekaalo eyali akulira Chemistry Department ku yunasite e Makerere.\nEttaka lye yabadde attaddeko lisangibwa Seguku ku luguudo lw’e Ntebe.\nOmwogezi w’ekitongole kya poliisi ekinoonyereza ku buzzi bw’emisango, Vincent Ssekate yagambye nti okunoonyereza poliisi kw’eriko yakizudde nti Zziwa okujingirira ebiwandiiko yakikola ng’ayambibwako bannamateeeka okuli, Moses Musoke owa kkampuni ya SOMMA Advocates ng’ono yamuyamba okubaga ebiwandiiko ne ssentebe wa Bombo Road Zooni e Nakasero Ward III, Jean Bakamweta.\nYagambye nti mu biwandiiko Zziwa bye yajingirira mulimu; ebiraga nti aba famire ya Namutebi bakkaanya okumukkiriza okutwala ebyobugagga by’omugenzi.\nYajingirira emikono gy’abamu ku bafamire ng’alaga nti baatuula mu lukiiko nga July 20, nga kino yakikola ne ssentebe Bakamweta .\nYategeezezza nti Zziwa era yakwatagana ne munnamateeka Musoke ne paasita Bilton Alex Allan Opio ow’ekkanisa ya Kyanja Divine Evangelist Church ne bawandiikira maneja wa banka ya Centenary ow’ettabi lya Ntebe Road nga bamusaba obutakkiriza muntu kukozesa akawunta y’omugenzi okuggyako Zziwa eyali anaatera okufuna obuyinza ku akawunti eno.\nAkawunti Namutebi ze yalina mu bbanka kuliko eri mu ddoola n’endala nga eri mu ssente za Uganda era nga mu kuwandiika ebbaluwa eri maneja wa bbanka baawererezaako n’ebbaluwa era nti nnannyini akawunta Dr. Namutebi yafa nga byonna bye yaleka birina kudda mu mannya ga Zziwa.\nLooya Musoke yawandiikira akulira ekitongole kya National Social Security Fund( NSSF) n’awa kkopi ofiisi ekola ku kasiimo ng’asaba ekugire omuntu yenna okuggyayo akasiimo ka Namutebi kuba Zziwa y’alina okuddukanya akawunti ng’alindiridde bbaluwa ezimuwa olukusa olujjuvu.\nSsekate yagambye nti ebbaluwa zonna Zziwa yatandika okuzitambuza nga waakayita wiiki emu yokka nga Dr. Namutebi afudde kyokka ng’aba famire tebaali bamativu ku ngeri omuntu waabwew gye yafaamu.\nPaasita Zziwa 50, yakkiriza nga bwe yajingirira ebiwandiiko ng’agezaako okufuna akasiimo ka mukyala we era aba famire y’omugenzi abadde wakubategeeza ng’amaze okukola buli ekyetaagisa.\nLooya Musoke yategeezezza nti paasita Opio yamutuukirira n’amutegeeza nga bw’ayagala okumuyamba okuwandiika ebbaluwa eri maneja wa bbanka n’akulira NSSF ng’ayagala okulaba ng’aweebwa obuyinza ku ssente za mukazi we, nga wano weyakoma.\nSsentebe wa Bombo Road Zooni era omusomesa ku Buganda Road Primary School Bakamweta yagambye nti paasita Zziwa yamusaba okumuteera omukono ne sitampu ku lupapula okwali amannya g’abantu wabula nalemwa okunnyonnyola ku biwandiiko ebirala bye yassaako omukono.\nOpio yagambye nti okujingirira ebiwandiiko kwakolebwa paasita Zziwa nga ye yafuna abantu abassa omukono ku biwandiiko nga ne ssentebe Bakamweta yabirimu.\nPaasita Zziwa, paasita Opio, Musoke ne Bakamweta baakwatiddwa ne bakola sitetimenti ku poliisi e Wandegeya oluvannyuma lw’okuggulawo omusango oguli ku fayiro nnamba GEF 12/2018.\nPaasita Samuel Bashan Zziwa\nAkalabo ka Valentayini kaba kajjudde laavu\nREBECCA JJINGO; Kiki ekimutabudde ne bba Isabirye!\nRebecca Jjingo yakaabye ng'ayanjula bba Joel